3. การประกอบธุรกิจ

ธุรกิจหลักของกลุ่มประกอบด้วย ธุรกิจเพลง ธุรกิจสื่อ ซึ่งได้แก่ สื่อโทรทัศน์ สื่อวิทยุ
สื่อสิ่งพิมพ์ประเภทนิตยสาร, หนังสือพิมพ์บันเทิงรายวัน และธุรกิจผลิตภาพยนตร์และรับจ้างผลิต

ธุรกิจเพลง

1.  ธุรกิจเพลงสตริง

ปัจจัยแห่งความสำเร็จ ในการประกอบธุรกิจเพลงของกลุ่มอาร์ เอสมีดังนี้

1) การวางโครงสร้างการประกอบธุรกิจเพลง (Business Model) ในลักษณะครบวงจร
ทุกขั้นตอนของการดำเนินงานภายใต้บริษัทในกลุ่มดังกล่าวข้างต้น เนื่องจากอาร์
เอสมีศิลปินจำนวนมากทำให้สามารถผลิตผลงานเพลงได้หลากหลายเพื่อตอบสนองกลุ่มเป้าหมายได้ครบทุกกลุ่มและสามารถผลิตผลงานออกสู่ตลาดได้อย่างต่อเนื่อง
การทำงานเพลงจะเริ่มต้นจากการนำเสนอแนวความคิด คอนเซ็ปต์ของงาน
และกำหนดกลุ่มผู้ฟังเป้าหมายต่อคณะกรรมการบริหารธุรกิจเพลง (Music Business
Management Board) เพื่อพิจารณาอนุมัติในหลักการ
โดยแผนการการผลิตแต่ละอัลบั้มจะแตกต่างกันไปตามประเภท
และประมาณการยอดขายของแต่ละอัลบั้มเป็นสำคัญ
หลังจากนั้นการทำงานเพลงจะดำเนินการโดยอิสระโดยทีมงานในแต่ละค่ายเพลง หลังจากนั้น
แผนการประชาสัมพันธ์ การวางกลยุทธ์การโปรโมท จะถูกจัดทำขี้นโดยทีมงานของแต่ละค่ายเพลง
และนำมาประสานงานร่วมกับหน่วยงานบริหารการใช้สื่อและหน่วยงานจัดจำหน่าย
เพื่อทำให้ผลงานที่ออกมาผ่านการวางแผนและการกลั่นกรองทุกขั้นตอน
ดังนั้นคุณภาพของผลงานจะตรงกับความต้องการและกระแสความนิยมของตลาด ณ ปัจจุบัน

2) _การวางนโยบายการผลิตผลงานในจำนวนที่เหมาะสม
เน้นการให้ความสำคัญกับคุณภาพของผลงาน
และการดูแลสินค้าเมื่อออกสู่ตลาดอย่างใกล้ชิดตลอดจนจบกระบวนการ
ทำให้การผลิตผลงานแต่ละชุดเป็นไปตามการวางแผนในขั้นต้น
และมียอดขายเป็นไปตามการคาดการณ์

3) การใช้ประโยชน์จากสื่อต่างๆ ไม่ว่าจะเป็นสื่อโทรทัศน์ สื่อวิทยุ สื่อสิ่งพิมพ์
และสื่อบนอินเตอร์เน็ตของบริษัทในกลุ่ม เพื่อการประชาสัมพันธ์ผลงานของกลุ่มอย่างมีประสิทธิภาพ
และเพื่อใช้สื่อที่มีอยู่ทั้งหมดให้มีประสิทธิภาพสูงที่สุด

4) การมีระบบการจัดจำหน่ายที่มีประสิทธิภาพ สามารถกระจายสินค้าถึงผู้บริโภคได้อย่างทั่วถึง
มีการจัดระบบการบริหารสินค้าคงคลังให้อยู่ในระดับที่เหมาะสม มีการติดตาม การทำงาน
และบริหารระบบการจัดจำหน่ายอย่างใกล้ชิด

5) การบริหารจัดการลิขสิทธิ์งานเพลงที่มีอยู่อย่างเป็นระบบและมีประสิทธิภาพ
เพื่อสร้างรายได้เพิ่มเติมต่อกิจการ โดยรายได้ลิขสิทธิ์งานเพลงมีสัดส่วนเติบโตขึ้นมากจากปีก่อน
และมีแนวโน้มเติบโตอย่างต่อเนื่องในอนาคต
ทางบริษัทฯจึงมีการวางแผนทางธุรกิจล่วงหน้าเพื่อตอบรับกับการเปลี่ยนแปลงดังกล่าว

การประกอบธุรกิจเพลง มีรายได้หลักจาก 5 แหล่งดังนี้

  1) รายได้จากการขายผลิตภัณฑ์เพลงทั้งงานชุดใหม่และชุดรวมฮิตในรูปแบบต่างๆ ได้แก่เทป ซีดี
  วีซีดี และดีวีดี

  2) รายได้จากการดาวน์โหลดริงโทน

3) รายได้จากการจัดการแสดงและธุรกิจไลเซ็นส์

  4) รายได้จากการจัดเก็บค่าลิขสิทธิ์

ลักษณะผลิตภัณฑ์หรือบริการ

งานเพลงของค่ายอาร์ เอส ในกลุ่มผลิตงานเพลงสตริงประกอบด้วยงานเพลงไทยสากลเป็นหลัก
และบริษัทฯ ยังมีการทำตลาดเพลงสากลให้กับค่ายเพลงต่างประเทศ มีรายละเอียดดังนี้

1.  องค์ประกอบการผลิตงานเพลง

ทีมงานสรรหา คัดเลือก และพัฒนาศิลปิน (Pre-Production Unit)

อยู่ภายใต้การดำเนินงานของบริษัทฯ โดยทีมงานที่มากด้วยประสบการณ์ ขั้นตอนการสรรหา
คัดเลือกและพัฒนาศิลปินมีความสำคัญต่อการผลิตผลงานในขั้นต่อๆ ไปเป็นอย่างมาก
เนื่องจากเป็นขั้นตอนของการเฟ้นหาบุคลากรที่จะเป็นศิลปินคุณภาพต่อไป
และการมีศิลปินใหม่เพิ่มขึ้นมา ทำให้บริษัทฯมีโอกาสในการสร้างงานเพิ่มมากขึ้นทั้งงานเพลง
งานแสดง งานโฆษณา และภาพยนตร์

ค่ายเพลง (Music Label)

ในปัจจุบันกลุ่มบริษัทมีค่ายเพลงผลิตเพลงสตริงทั้งสิ้น 8 ค่าย
ซึ่งแต่ละค่ายมีความถนัดในแนวเพลงที่แตกต่างกันไม่ว่าจะเป็นป๊อบ ร็อค ฮิบฮอบ อาร์แอนด์บี หรือ
อีซี่ ลิสเซินนิ่ง (Easy Listening)

ทุกค่ายล้วนประกอบด้วย โปรดิวเซอร์ ครีเอทีฟ นักแต่งเพลง ทำนอง ผู้เรียบเรียงเสียงประสาน
ที่มีความเชี่ยวชาญและประสบการณ์ในวงการเพลงเป็นระยะเวลานาน
และสามารถผลิตงานเพลงที่มีคุณภาพได้หลากหลายทุกแนวเพลง
ค่ายเพลงจะทำหน้าที่ผลิตงานเพลงออกมาในรูปของมาสเตอร์เพื่อส่งต่อไปบริษัท เค. มาสเตอร์
จำกัด ซึ่งเป็นบริษัทย่อยและทำหน้าที่ผลิตสินค้าออกมาในรูปของเทป ซีดี วีซีดี และดีวีดี
และจัดจำหน่ายถึงผู้บริโภคผ่านระบบผู้ค้าส่ง ผู้ค้าปลีก และร้านค้าประเภท Modern Trade ต่อไป

ทีมงานการตลาด MCM (Music Content Management)

ทีมงานการตลาด MCM
รับหน้าที่เป็นศูนย์กลางของธุรกิจเพลงในการดูแลการหารายได้ต่อยอดจากคอนเทนต์เพลงนอกเหนือจากรายได้จากการขายเทป
ซีดี วีซีดี โดยมุ่งเน้นการสร้างรายได้จากการตอบโจทย์การทำการตลาดของลูกค้าองค์กรที่ใช้
Music Marketing เป็นเครื่องมือในการทำตลาด
ผ่านการเชื่อมโยงระหว่างตราสินค้าและศิลปินในกิจกรรมรูปแบบต่างๆ
โดยการพัฒนารายได้จากกิจกรรมที่เป็นช่องทางสำคัญในการโปรโมทอัลบั้ม
และศิลปินต่างๆของธุรกิจเพลง
นอกจากจะเป็นการเพิ่มช่องทางในการหารายได้ให้กับธุรกิจเพลงแล้ว
ยังเป็นการลดต้นทุนในการโปรโมทอัลบั้มต่างๆ ของธุรกิจเพลงลง

รายได้หลักของ MCM มาจากช่องทางดังต่อไปนี้ :-

1)  สปอนเซอร์อัลบั้ม เป็นการสร้างรายได้จากการจัดแพ็คเก็จการขายพื้นที่โฆษณาให้กับสินค้าอื่นๆ
    ในปกเทป ซีดี วีซีดี, ท้ายสปอตมิวสิควีดีโอ และสปอตโฆษณาอัลบั้ม
    รวมไปถึงการปรากฏสินค้าในมิวสิควีดีโอของศิลปิน

2)  สปอนเซอร์คอนเสิร์ตใหญ่ เป็นการสร้างรายได้จากการจัดคอนเสิร์ตใหญ่
    และจัดแพ็คเก็จการขายสิทธิ์ในการเป็นผู้สนับสนุนคอนเสิร์ตให้กับสินค้าอื่นๆที่ต้องการ
    โดยมีการขายในหลากหลายรูปแบบ ทั้ง Sole Sponsorship หรือ Co-Sponsorship
    ในขณะเดียวกันก็สามารถหารายได้เพิ่มเติมจากการขายตั๋วคอนเสิร์ต และในปี 2548 ที่ผ่านมา
    คอนเสิร์ตใหญ่ของบริษัทฯ ที่มีรายได้จากการขายสปอนเซอร์สนับสนุนคอนเสิร์ต อาทิ แดน &
    บีม Unseen Concert, คอนเสิร์ต ฟิล์ม Where R U? และคอนเสิร์ต เจมส์ พี่บ่าวออนทัวร์
    4 ภูมิภาค

3)  สปอนเซอร์กิจกรรมทางการตลาดอื่นๆ
    เป็นการสร้างรายได้จากการจัดกิจกรรมย่อยทางการตลาดเพื่อโปรโมทศิลปินต่างๆ อาทิ
    School Tour, Mall Tour รวมไปถึงการประกวด
    และการจัดแพ็คเก็จการขายสิทธิ์ในการเป็นผู้สนับสนุนกิจกรรมให้กับสินค้าอื่นๆที่ต้องการ
    ซึ่งได้รับการตอบรับจากลูกค้าองค์กรเป็นอย่างดี เนื่องจากการขยายตัวของการทำตลาดแบบ
    below-the-line และมีแนวโน้มที่จะขยายตัวเพิ่มขึ้นอีกในปี 2549

ศิลปินนักร้องในสังกัด (Artist /Singer)

ปัจจุบันบริษัทฯ มีศิลปินนักร้องในสังกัดรวมประมาณ 377 คน (เฉพาะศิลปินเพลงไทยสากลประมาณ
334 คน ศิลปินเพลงไทยลูกทุ่งและเพลงเพื่อชีวิตประมาณ 43 คน)
ประกอบด้วยศิลปินเดี่ยวและศิลปินกลุ่ม ซึ่งสามารถผลิตงานเพลงในแนวที่หลากหลายต่างกัน
ตัวอย่างศิลปินในค่ายอาร์ เอส ได้แก่

  ------ ------------------------------ ---------------------------------
  ศิลปิน   ศิลปินเดี่ยว                       ศิลปินกลุ่ม

  ชาย    ฟิล์ม รัฐภูมิ, ดัง พันกร, เจมส์        แดน-บีม, ไอน้ำ, HYPER, หิน เหล็ก ไฟ,
         เรืองศักดิ์, ฟอร์ด สบชัย, ศรราม      GEAR KNIGHT, A CAPPELLA 7, OUT,
         เทพพิทักษ์, หวิว, นาธาน, แมทธิว ดีน, BABY BULL, NEO X, โบกี้-ดอดจ์,
         โบวี่, จอนนี่ อันวา, อนัน อันวา       

  หญิง    ปาน ธนพร, ตอง ภัครมัย, LYDIA,    โฟร์-มด, PINK, THE SIS, GIRLY
         CALYN, พดด้วง, นิ้ง เปี่ยมปิติ, เอ๊ะ   BERRY, I-Babie, ซินเดอเรลล่า
         ศศิกานต์, SANDRA, แนนซี่, เม,      
         อมารี, ฝ้าย, โฟร์ท นฤมล, แหม่ม     
         พัชริดา                          
  ------ ------------------------------ ---------------------------------

งานรวมฮิต

งานรวมฮิตเป็นอีกช่องทางหนึ่งของการหารายได้จากลิขสิทธิ์งานเพลงที่ออกเป็นอัลบั้มแล้วนำกลับมารวมฮิตใหม่เฉพาะเพลงที่ได้รับความนิยมจากผู้ฟัง
ผู้ซื้อบางกลุ่มนิยมซื้ออัลบั้มใหม่และเมื่อมีการนำเพลงที่ชอบมาทำการรวมฮิตอีกครั้ง
ก็สามารถตอบสนองพฤติกรรมของผู้ซื้อบางกลุ่มที่นิยมฟังเฉพาะชุดรวมฮิต
และเลือกซื้อเก็บไว้เป็นของสะสม (Collection)
ทำให้ผลงานรวมฮิตมีตลาดรองรับและมีแนวโน้มที่จะได้รับความนิยมเพิ่มขึ้น

3.1.1.1.2 การตลาดและภาวะการแข่งขัน

3.1.1.1.2.1 การตลาด

ก. กลยุทธ์การตลาด 

1) กลยุทธ์การนำเสนองานคุณภาพ

อาร์ เอส ให้ความสำคัญกับคุณภาพสินค้าเป็นอันดับหนึ่ง ทั้งคุณภาพศิลปินและคุณภาพงานเพลง
ในการสร้างศิลปินคุณภาพบริษัทฯมีกระบวนการสรรหาคัดเลือก
และพัฒนาศิลปินในขั้นต้นที่มีประสิทธิภาพ
และมีนโยบายพัฒนาความสามารถของศิลปินอย่างสม่ำเสมอในการผลิตงานเพลง
รวมถึงงานแสดงต่างๆ ตามความสามารถของศิลปินแต่ละคน กลุ่มบริษัทฯมีทีมงานเพลงแยกเป็น 8
ค่าย ทุกค่ายล้วนเป็นบุคลากรผู้มีประสบการณ์ในวงการเพลงมานานกว่า 10-20 ปี
เข้าใจตลาดเพลงไทยเป็นอย่างดี
ผลงานที่ผลิตออกมาตามความถนัดของแต่ละค่ายทำให้ได้ผลงานเพลงที่มีคุณภาพ ความหลากหลาย
และสามารถตอบสนองรสนิยมผู้ฟังได้หลายกลุ่ม

 3.1.1.1.2.2 ภาวะการแข่งขัน

ในตลาดเพลงไทยมีผู้ประกอบการรายใหญ่ 2 ค่ายคือ บริษัทฯและค่ายคู่แข่งรายใหญ่
ส่วนที่เหลือเป็นผู้ประกอบการรายเล็กที่มีส่วนแบ่งการตลาดในแง่ของยอดขายน้อย
และมีกลุ่มคนฟังเฉพาะกลุ่ม โดยในปี 2548 บริษัทฯ
มีส่วนแบ่งทางการตลาดในแง่ของยอดขายอยู่ที่ประมาณ 25%

 แนวโน้มตลาดธุรกิจเพลงสตริงของกลุ่มบริษัทฯ ในปี 2549 คาดว่าจะมีการเติบโตจากการขยายช่องทางการจำหน่ายใหม่ๆอย่างต่อเนื่องโดยเฉพาะช่องทาง เช่น ร้านขายเพลงออนไลน์ หรือฟังเพลงทางโทรศัพท์มือถือ ซึ่งช่องทางดังกล่าวเริ่มต้นในปี 2548 บริษัทฯยังเน้นการทำกิจกรรมประเภท Below-the-line เพื่อเข้าถึงกลุ่มผู้บริโภคได้อย่างมีประสิทธิภาพ และเป็นการโปรโมทสนับสนุนผลงานเพลงของอาร์ เอส

 นอกจากนี้ในปี 2549 บริษัทฯดำเนินธุรกิจมาครบ 25 ปีแล้ว จึงมีการวางแผนการจัดกิจกรรมและโครงการใหญ่ตลอดทั้งปี โดยธุรกิจเพลงจะผลิตผลงานเพลงจากศิลปินคุณภาพหน้าใหม่ และจัดกิจกรรมทางการตลาดสนับสนุนอัลบั้มต่างๆดังกล่าว เพื่อฉลองวาระครบรอบ 25 ปีของอาร์ เอส และตอบแทนผู้บริโภคที่ให้การสนับสนุนผลงานของบริษัทฯเสมอมา 

ภาวะการแข่งขันของธุรกิจเพลงไทยในประเทศ
ยังคงเป็นการแข่งขันด้านผลิตภัณฑ์และการตลาดเพื่อส่งเสริมการขายมากกว่าการแข่งขันด้านราคา
โดยแต่ละค่ายในกลุ่มบริษัทฯมีแนวโน้มที่จะนำเสนอผลงานเพลงที่มีความหลากหลายมากยิ่งขึ้น
ซึ่งจะแข่งขันกันที่คุณภาพงานเป็นหลัก และบริษัทฯจะเน้นความร่วมมือ (Partnership)
กับบริษัทอื่นๆมากขึ้นเพื่อส่งเสริมการทำธุรกิจอย่างเข้มแข็ง

  3.1.1.1.3 ผลกระทบต่อสิ่งแวดล้อม

  - ไม่มี –

  3.1.1.2 ธุรกิจเพลงลูกทุ่ง

 3.1.1.2.1 ลักษณะผลิตภัณฑ์หรือบริการ

 ท่ามกลางกระแสความนิยมในเพลงประเภทไทยสากล หรือเพลงสตริงของสังคมไทยในปัจจุบัน บริษัทฯได้เล็งเห็นคุณค่าของเพลงไทยพื้นบ้านประเภทเพลงไทยลูกทุ่งและเพลงเพื่อชีวิต ซึ่งมีกลุ่มแฟนเพลงที่มีใจรักการฟังอย่างเหนียวแน่นและมีปริมาณคนฟังเพิ่มมากขึ้นเรื่อยๆ ไม่เฉพาะกลุ่มแฟนเพลงในต่างจังหวัดเท่านั้น หากแต่มีการขยายวงกว้างไปยังกลุ่มคนรุ่นใหม่ทั้งในกรุงเทพฯและปริมณฑล ทั้งนี้ เพื่อเป็นการส่งเสริมสนับสนุนให้เพลงไทยลูกทุ่งและเพลงเพื่อชีวิตดำรงอยู่คู่กับสังคมไทย “บริษัท อาร์ สยาม จำกัด” จึงได้ถือกำเนิดขึ้นอย่างเป็นทางการเมื่อวันที่ 6 ธันวาคม พ.ศ.2544 

ในการดำเนินงานของ “บริษัท อาร์ สยาม จำกัด”
มีภาระหน้าที่ที่สำคัญในการสร้างสรรค์ผลงานเพลงไทยลูกทุ่งและเพลงเพื่อชีวิตอย่างต่อเนื่องและครบวงจร
นับตั้งแต่การวางแผนกลยุทธ์ทางการตลาด การคัดสรรศิลปินและบทเพลงไทยลูกทุ่งที่เน้นด้วยคุณภาพ
การดูแลภาพลักษณ์ของศิลปิน
รวมทั้งการผลิตสื่อที่ใช้ในกิจกรรมการส่งเสริมทางการตลาดเพลงไทยลูกทุ่ง อาทิ มิวสิควีดีโอ
คาราโอเกะ สปอตโฆษณา สื่อสิ่งพิมพ์
และผลิตรายการวิทยุ-โทรทัศน์ที่นำเสนอเพลงไทยลูกทุ่งและเพลงเพื่อชีวิตในรูปแบบที่ทันสมัย
เพื่อความบันเทิงอย่างสูงสุดของผู้บริโภคทั่วประเทศ

3.1.2.1.1.1 องค์ประกอบการผลิตงานเพลง

ทีมงานสรรหา คัดเลือก และพัฒนาศิลปิน (Pre-Production Unit)

บริษัท อาร์ สยาม จำกัดเป็นศูนย์รวมของกลุ่มโปรดิวเซอร์ นักแต่งเพลง/ท่วงทำนอง
ผู้เรียบเรียงเสียงประสานที่มีประสบการณ์และความเชี่ยวชาญสูง
เพื่อทำหน้าที่ดูแล-สร้างสรรค์ผลงานอย่างครอบคลุม และมีความหลากหลายของแนวเพลง
ทั้งลูกทุ่งอีสาน ลูกทุ่งภาคกลาง ลูกทุ่งเพื่อชีวิต และลูกทุ่งหมอลำ

ค่ายเพลง (Music Label)

ปัจจุบันมีค่ายเพลงที่ทำหน้าที่ผลิตเพลงไทยลูกทุ่งและเพลงเพื่อชีวิตจำนวนทั้งสิ้น 4 ยูนิต
โดยแต่ละค่ายจะดูแลการผลิตงานเพลงที่แตกต่างกันไป ดังนี้

1)  ยูนิต มีดี เร็คคอร์ด เน้นผลิตงานเพลงลูกทุ่งเพื่อชีวิต

2)  ยูนิต เพลงไชโย เน้นผลิตงานเพลงลูกทุ่งภาคกลาง

3)  ยูนิต แคน เร็คคอร์ด เน้นผลิตงานเพลงลูกทุ่งหมอลำ

4)  ยูนิต รักษ์ไท เน้นผลิตงานเพลงลูกทุ่งแนวหวาน

ซึ่งแต่ละยูนิตจะทำหน้าที่ผลิตงานเพลงออกมาในรูปของมาสเตอร์ และส่งต่อให้กับบริษัท เค.
มาสเตอร์ จำกัด เช่นเดียวกับธุรกิจเพลงสตริง เพื่อผลิตสินค้าออกมาในรูปของเทป ซีดี วีซีดี
และดีวีดี และจัดจำหน่ายถึงผู้บริโภคผ่านระบบผู้ค้าส่ง ผู้ค้าปลีก และร้านค้าประเภท Modern
Trade

ศิลปินนักร้องในสังกัด (Artist /Singer)

ภารกิจที่สำคัญของธุรกิจเพลงลูกทุ่ง คือ ความมุ่งมั่นที่จะผลิตศิลปินคุณภาพอย่างต่อเนื่อง
ดังจะเห็นได้จากผลงานในปัจจุบัน ซึ่งมีศิลปินทั้งชาย / หญิง และศิลปินกลุ่มในสังกัดกว่า 30 คน
ได้แก่

  -----------------------------------------------------------------------
  ศิลปินชาย                 ศิลปินหญิง                 ศิลปินกลุ่ม
  ----------------------- ----------------------- -----------------------
  เอกชัย ศรีวิชัย, หนู มิเตอร์,  หญิง ธิติกานต์, อันดา, แคท   โปงลางสะออน,
  ทัช ณ ตะกั่วทุ่ง, ต้อย        รัตกาล, การะเกด, เจี๊ยบ    วงศรีวิชัยโชว์, ปี๊ค & เปรียว,
  หมวกแดง, หลวงไก่, สนุ๊ก    เบญจพร, เจี๊ยบ กนกพร, ใหม่ ฟุตปาธแฟมิลี่, คู่แฝดเล็ก&ใหญ่,
  สิงห์มาตร, สังคม ยอดนิยม,   เสาวภา, นุ่น รมิดา, เซียร์,  ระกะแหลม, คู่ดูโอ้หมอลำ
  วิว ชัชวาล, เอ ทัธกร (เอ   บิว กัลยาณี                
  พงศกร), บั๊มพ์ ณรงค์กลต,                            
  นพรัตน์ ไม้หอม, ไทด์ ธนาพล,                         
  อานนท์ หมื่นนา, วิทย์ มหาชน,                         
  อาเล็ก, บ่าววี, วิสา คัญทัพ,                          
  ยิว คนเขียนเพลง, หม่งม้ง,                           
  รักแท้ ไทยนิยม                                     

  -----------------------------------------------------------------------

 รายการโทรทัศน์

ปัจจุบันธุรกิจเพลงลูกทุ่งดำเนินการผลิตรายการโทรทัศน์
เพื่อนำเสนอผลงานเพลงลูกทุ่งอย่างแพร่หลายทางสถานีโทรทัศน์ ทั้งที่เรียกว่า ฟรีทีวี และ
เคเบิ้ลทีวี ดังนี้

+----+--------------+-----------------------+---------+---------------+
| ที่  | รายการ       | วัน/เวลา               | สถานี    | พิธีกร          |
+====+==============+=======================+=========+===============+
| 1. | เมืองไทยใช่เลย | อาทิตย์ / 0030-01.00 น. | ช่อง 9   | ตุ๊กตา อุบลวรรณ  |
+----+--------------+-----------------------+---------+---------------+
| 2. | สาวคูณสอง     | - อาทิตย์ / 01.00-01.30 | ช่อง 7   | คู่แฝดเล็ก-ใหญ่   |
|    |              | น.                    |         | (รุ่งนภา-รุ่งราตรี |
|    |              |                       |         | สุหงษา)        |
|    |              | - จันทร์-พุธ /           |         |               |
|    |              | 01.30-02.00 น.        |         |               |
+----+--------------+-----------------------+---------+---------------+
| 3. | คู่ป่วนกวนเพลง  | ศุกร์-เสาร์-อาทิตย์/       | ช่อง 9   | ดีเจกฤช        |
|    |              | 02.30-03.00น.         |         | (ณัฐสิทธิ์),      |
|    |              |                       |         |               |
|    |              |                       |         | ดีเจนุช (นุสรา)  |
+----+--------------+-----------------------+---------+---------------+
| 4. | บ            | - พฤหัสบดีที่ 1,3,5       | - ช่อง 5 | ดีเจ กบ ธวัชชัย  |
|    | ันเทิงเมืองเที่ยง | ของเดือน /14.00-14.30  |         |               |
|    |              | น.                    |         |               |
+----+--------------+-----------------------+---------+---------------+
| 5. | ล            | -ทุกวัน / 13.00-15.00   | TTV2    | ดีเจใน         |
|    | ูกทุ่งฮิตสนั่นเมือง | น. และ 01.00-06.00 น. |         | รายการลูกทุ่งสลับ |
|    |              |                       |         | สับเปลี่ยนไปเรื่อย |
|    |              |                       |         | ๆ ทุกวัน        |
+----+--------------+-----------------------+---------+---------------+

 รายการวิทยุทีวี (Multi Radio)

บริษัท อาร์ สยาม จำกัด
ได้สร้างปรากฏการณ์สำคัญที่นำความเปลี่ยนแปลงครั้งยิ่งใหญ่มาสู่วงการวิทยุของประเทศไทย
โดยการผลิต “TTV Radio” (Multi Radio)
ที่สามารถรับฟังและชมได้เป็นแห่งแรกของประเทศไทย ซึ่งสามารถติดตามรับฟังได้ทุกวัน 24 ชั่วโมง
และส่งสัญญาณไปทั่วประเทศ

เว็บไซต์

นอกจากนี้ยังมีการจัดทำเว็บไซต์เพื่อเผยแพร่ข้อมูล ข่าวสาร
ความคืบหน้าของอัลบั้มเพลงลูกทุ่งและศิลปินในสังกัด
รวมถึงเป็นศูนย์รวมการติดต่อสื่อสารและแลกเปลี่ยนความคิดเห็นของกลุ่มแฟนคลับเพลงลูกทุ่งทั่วไทย
ซึ่งสามารถเข้าชมได้ที่ http://www.r-siam.com/

3.1.1.2.2 การตลาดและภาวะการแข่งขัน

3.1.1.2.2.1 การตลาด

ก. กลยุทธ์การตลาด 

1) กลยุทธ์การนำเสนองานคุณภาพ

แม้ว่าธุรกิจเพลงลูกทุ่งจะเป็นธุรกิจใหม่ของอาร์ เอส
แต่กลุ่มผู้ฟังเพลงลูกทุ่งและเพลงเพื่อชีวิตให้การตอบรับค่อนข้างดี ดังนั้นทางบริษัท อาร์ สยาม
จำกัดจึงเน้นให้ความสำคัญกับการผลิตผลงานเพลงและศิลปินที่มีคุณภาพ
โดยมีนโยบายในการสร้างสรรค์ผลงานเพลงผ่านนักแต่งเพลงและโปรดิวเซอร์ที่มีประสบการณ์
และอยู่ในวงการเพลงลูกทุ่งและเพลงเพื่อชีวิตมาเป็นเวลานาน
รวมถึงการสรรหาและพัฒนาศิลปินไปพร้อมกัน
เพื่อให้ผลงานเพลงที่ออกมาสู่ผู้บริโภคเป็นที่ยอมรับและสนองตอบความต้องการของลูกค้าได้ดียิ่งขึ้น

 3.1.1.2.2.2 ภาวะการแข่งขัน

ตลาดเพลงลูกทุ่งมีผู้ประกอบการรายใหญ่ 2 ค่ายคือ บริษัทฯและค่ายคู่แข่งรายใหญ่
ส่วนที่เหลือเป็นผู้ประกอบการรายเล็กที่มีส่วนแบ่งการตลาดในแง่ของยอดขายน้อย
และมีกลุ่มคนฟังเฉพาะกลุ่ม โดยในปี 2548
ธุรกิจเพลงลูกทุ่งมีส่วนแบ่งทางการตลาดในแง่ของยอดขายอยู่ที่ประมาณ 25%

 สำหรับตลาดธุรกิจเพลงลูกทุ่งและเพลงเพื่อชีวิต ในปี 2549 มีแนวโน้มที่จะขยายตัวเพิ่มขึ้นจากการวางแผนกลยุทธ์ของแต่ละอัลบั้ม รวมทั้งมีการลงทุนใช้สื่อประชาสัมพันธ์เพิ่มมากขึ้นทั้งในส่วนของสื่อโทรทัศน์ และสื่อวิทยุ นอกจากนี้ยังเน้นเรื่องการหารายได้จากช่องทางอื่นๆเพิ่มเติม โดยนำคอนเทนต์เพลงมาเพิ่มมูลค่า เช่น ดาวน์โหลดริงโทน และการจัดกิจกรรมการตลาด เพื่อเข้าถึงกลุ่มผู้บริโภคมากยิ่งขึ้น 

 บริษัท อาร์ สยาม จำกัดยังมีการวางแผนการจัดคอนเสิร์ตครั้งยิ่งใหญ่ประจำปี 2549 เพื่อเฉลิมฉลองอาร์ เอส ในโอกาสครบรอบ 25 ปี ซึ่งจะนำศิลปินในบริษัทมาจัดทำอัลบั้มร่วมกัน และจัดคอนเสิร์ตใหญ่ เพื่อแสดงให้เห็นถึงศักยภาพและพัฒนาการของธุรกิจเพลงลูกทุ่งและเพลงเพื่อชีวิตของอาร์ เอส 

ภาวะการแข่งขันของธุรกิจเพลงไทยลูกทุ่งและเพลงเพื่อชีวิตในประเทศ
ยังคงเป็นการแข่งขันด้านผลิตภัณฑ์และการตลาดเพื่อส่งเสริมการขายมากกว่าการแข่งขันด้านราคาเช่นเดียวกับธุรกิจเพลงสตริง

  3.1.1.2.3 ผลกระทบต่อสิ่งแวดล้อม

  - ไม่มี –

3.  งานบริหารภาพลักษณ์และสินทรัพย์องค์กร (Image and Asset Management)

    1.  ลักษณะผลิตภัณฑ์หรือบริการ

หลังจากที่อาร์ เอส ดำเนินธุรกิจบันเทิงแบบครบวงจรมาจนกระทั่งถึงปัจจุบัน พบว่ามีศิลปิน
นักแสดงในสังกัดมากมาย ซึ่งศิลปิน นักแสดงเหล่านี้ถือเป็นสินทรัพย์ของอาร์ เอส
ที่สร้างมูลค่าและเป็นตัวแทนของบริษัทฯในการเข้าร่วมกิจกรรมกับองค์กรอื่นๆ
รวมทั้งการรับงานหลังจากออกอัลบั้มและโปรโมทผลงานเพลงจนเป็นที่นิยมแล้ว
ดังนั้นเพื่อเป็นการรองรับการขยายตัวของศิลปิน
นักแสดงตามอัตราการเติบโตของอุตสาหกรรมและกิจกรรมที่รับเข้ามา
โดยรวมถึงการดูแลบทบาทขององค์กรและผู้บริหารต่อบุคคลที่เกี่ยวข้อง
บริษัทฯจึงจัดตั้งสายงานบริหารภาพลักษณ์และสินทรัพย์องค์กรขึ้นในวันที่ 1 มกราคม 2548
เพื่อทำหน้าที่หลัก 2 ด้าน คือ

1)  บริหารภาพลักษณ์องค์กร ผู้บริหาร และศิลปิน

  มีการรวมหน่วยงานประชาสัมพันธ์และบริษัทในเครือเข้าด้วยกัน เพื่อความเป็นเอกภาพ
  และเพิ่มประสิทธิภาพในการบริหารจัดการภาพลักษณ์โดยรวมขององค์กร ผู้บริหาร
  และศิลปินในสังกัดต่อสาธารณชนและภายในองค์กรอาร์ เอสเอง

2)  บริหารจัดการเพื่อให้เกิดมูลค่าเพิ่มแก่ตัวศิลปิน

  สายงานบริหารภาพลักษณ์และสินทรัพย์องค์กร
  มุ่งเน้นในการสร้างงานเพื่อเสริมสร้างรายได้ให้กับศิลปินในสังกัด
  นอกเหนือจากการออกผลงานเพลงหรือผลงานแสดงตามปกติ
  โดยผลงานเหล่านี้จะต้องสอดคล้องและเกื้อหนุนให้ภาพลักษณ์ของศิลปินดีขึ้นหรือชัดเจนขึ้น
  ซึ่งงานที่กล่าวมาข้างต้นสามารถแบ่งออกเป็น 5 ประเภท ดังนี้

1)  งานพรีเซนเตอร์

2)  งานโชว์ตัว และร่วมกิจกรรมกับผลิตภัณฑ์ต่างๆ

3)  งานแสดงละคร ภาพยนตร์ให้กับผู้จัดละคร ผู้สร้างภาพยนตร์นอกเครือบริษัท

4)  งานแสดงคอนเสิร์ตกลางแจ้งและในสถานบันเทิง ในและต่างประเทศ

5)  งานสินค้าลิขสิทธิ์ (Licensing Business)

ปัจจุบันมีศิลปินในสังกัดจำนวนมากเป็นพรีเซนเตอร์ ให้กับสินค้าชั้นนำหลายผลิตภัณฑ์
อันเป็นการเสริมภาพลักษณ์ให้กับตัวศิลปิน ซึ่งสินค้าเหล่านั้นมีการทำกิจกรรมการตลาดอย่างต่อเนื่อง
ส่งผลให้ภาพและข่าวความเคลื่อนไหวของศิลปินมีการเผยแพร่สู่สาธารณชนโดยตลอด

นอกจากนี้อาร์ เอส
นับว่าเป็นผู้บุกเบิกงานด้านสินค้าลิขสิทธิ์ให้กับศิลปินในประเทศไทยเช่นเดียวกับศิลปินระดับโลกในต่างประเทศ
สายงานบริหารภาพลักษณ์และสินทรัพย์องค์กรได้พัฒนาสินค้าลิขสิทธิ์สำหรับศิลปินชั้นนำของบริษัทฯ อาทิ
แดน – บีม, ฟิล์ม รัฐภูมิ ซึ่งมีผู้ผลิตสินค้าลิขสิทธิ์ชั้นนำหลายรายซื้อสิทธิ์จากศิลปินดังกล่าว
เพื่อนำไปผลิตเป็นสินค้าจำหน่ายให้กับผู้สนใจและแฟนคลับทั่วประเทศ

3.1.1.3.2 การตลาดและภาวะการแข่งขัน

3.1.1.3.2.1 การตลาด

ก. กลยุทธ์การตลาด 

การนำเสนองานให้กับลูกค้า สายงาน IAM จะไม่นำเสนอศิลปินเพียงอย่างเดียว
แต่จะรวบรวมศักยภาพทั้งหมดของทั้งบริษัทและบริษัทในเครือมาสร้างเป็นแผนงานกิจกรรมที่ครบวงจรและต่อเนื่องที่ทำให้ลูกค้าได้ใช้ประโยชน์สูงสุดจากการเลือกใช้ศิลปินของบริษัท
ซึ่งจะทำให้ลูกค้าได้ใช้งบประมาณอย่างคุ้มค่าที่สุด
ศิลปินก็ได้รับการนำเสนอภาพผลงานอย่างต่อเนื่องและเกื้อหนุนภาพลักษณ์ของศิลปินได้อย่างเต็มที่

 3.1.1.3.2.2 ภาวะการแข่งขัน

สำหรับตลาดของงาน 4 รูปแบบ ดังได้กล่าวไว้ในข้อ 2) มีการแข่งขันค่อนข้างสูง
เนื่องจากมีผู้เล่นในตลาดหลายราย เช่น ค่ายเพลงและสถานีโทรทัศน์ต่างๆ ที่มีศิลปินในสังกัด

สำหรับตลาดของงาน Licensing ของศิลปิน บริษัทยังคงฐานะผู้นำตลาดเพียงผู้เดียว
โดยยังไม่มีคู่แข่งเข้ามาในตลาดนี้ ทั้งๆ ที่ตลาดมีการขยายตัวอย่างต่อเนื่อง

  3.1.1.3.3 ผลกระทบต่อสิ่งแวดล้อม

  - ไม่มี –

4.  งานบริหารการจัดเก็บค่าลิขสิทธิ์

    1.  ลักษณะผลิตภัณฑ์หรือบริการ

        1.  การจัดเก็บลิขสิทธิ์

บริษัท จัดเก็บลิขสิทธิ์ไทย จำกัด (THAI CORYRIGHT COLLECTION CO., LTD.)
หรือในชื่อย่อว่า TCC เป็นองค์กรผู้บริหารสิทธิ์ต่างๆให้กับเจ้าของลิขสิทธิ์ โดยในปี 2546 TCC
มุ่งมั่นจะพัฒนาระบบการอนุญาต และจัดเก็บค่าลิขสิทธิ์จนประสบความสำเร็จ
นับว่าเป็นต้นแบบในการพัฒนาองค์กรการจัดเก็บค่าลิขสิทธิ์ที่มีศักยภาพและประสิทธิภาพ
ซึ่งทำหน้าที่ในการบริหารลิขสิทธิ์ให้กับบริษัทฯและค่ายเพลงกับครูเพลงอื่นๆในสิทธิเผยแพร่ต่อสาธารณชนกว่า
15,000 เพลง และนับตั้งแต่วันที่ 1 มกราคม 2547 ที่ผ่านมา TCC
ได้พัฒนาและเพิ่มช่องทางการอนุญาตให้ผู้ประกอบการสามารถใช้งานลิขสิทธิ์ในสิทธิทำซ้ำประเภทงานดนตรีกรรมในรูปแบบมีดี้ฟาย,
MD (MINI DISK) วีซีดี คาราโอเกะ CD AUDIO เป็นต้น

สำหรับปี 2548 TCC
ได้พัฒนาระบบการอนุญาตให้กับผู้ประกอบการที่จะนำงานลิขสิทธิ์ไปเผยแพร่ต่อสาธารณชนตามสถานีวิทยุ
สถานที่จัดจำหน่ายเครื่องใช้ไฟฟ้า เครื่องคอมพิวเตอร์ การจัดงานในรูปแบบของมหกรรม เทศกาล
นิทรรศการ เป็นต้น
ซึ่งได้รับการตอบรับและยินยอมเข้าสู่ระบบการขออนุญาตเพื่อใช้ประโยชน์จากงานลิขสิทธิ์ของผู้ประกอบการที่ใช้งานลิขสิทธิ์มากขึ้นเป็นลำดับอย่างต่อเนื่อง
ดังนั้นในปี 2549 TCC
จึงได้วางนโยบายให้เปิดช่องการจัดเก็บค่าลิขสิทธิ์และการอนุญาตให้ครอบคลุมทุกประเภทของการใช้งานลิขสิทธิ์
อาทิ การใช้งานลิขสิทธิ์เพื่อการเผยแพร่ต่อสาธารณชนในห้างสรรพสินค้า ศูนย์การค้า ร้านสะดวกซื้อ
หรือประกอบการแสดงหรือละคร ภาพยนตร์หรือกิจกรรมอื่นๆ
ที่ประสงค์จะใช้งานลิขสิทธิ์หรือเพื่อประโยชน์แห่งการใช้งานลิขสิทธิ์หรือสิทธิทำซ้ำรูปแบบใหม่ๆ เช่น
รูปแบบ WMA ซึ่ง TCC มีความมั่นใจว่าจะทำให้เจ้าของลิขสิทธิ์ได้รับประโยชน์อย่างเต็มที่
และทำให้สาธารณชนได้ใช้ผลงานเพลงอันมีลิขสิทธิ์อย่างสะดวกยิ่งขึ้น
เป็นการทำให้เกิดการใช้ประโยชน์อย่างแพร่หลายมากยิ่งขึ้น

3.1.1.4.1.2 ลิขสิทธิ์งานเพลงและภาพศิลปิน

TCC ได้จำแนกลูกค้าลิขสิทธิ์งานเพลงและภาพศิลปิน ออกเป็น 2 กลุ่มคือ
กลุ่มแรกเป็นกลุ่มที่ได้สิทธิในการทำซ้ำ เช่นผู้ประกอบการ website
ผู้ให้บริการดาวน์โหลดเสียงเรียกเข้าโทรศัพท์มือถือ ปัจจุบันลูกค้ากลุ่มนี้มีจำนวนทั้งหมด 41 ราย
กลุ่มที่สองเป็นกลุ่มที่ได้สิทธิในการเผยแพร่ต่อสาธารณชนของผู้ประกอบการ ได้แก่ ร้านคาราโอเกะ
บูธ (หยอดเหรียญ) ห้องโถงและห้องวีไอพี Jukebox งานดนตรีกรรม อาทิ การแสดงสด
เสียงตามสาย และช่องทางการจัดเก็บอื่นๆที่เพิ่มขึ้น และสิทธิทำซ้ำงานดนตรีกรรมและโสตทัศนวัสดุ
ประเภทมีดี้ฟาย ฮาร์ดดิสก์ต่อเครื่องและฮาร์ดดิสก์ต่อระบบ หรือสิทธิทำซ้ำรูปแบบใหม่ ทำให้ ณ
ปัจจุบัน TCC มีสมาชิกรวมทั้งสิ้น 14,520 ราย และคิดเป็น 42,714 หน่วย

5.  งานจัดเก็บค่าลิขสิทธิ์ในรูปแบบอื่น

เป็นอีกช่องทางหนึ่งของการสร้างรายได้เสริมจากทรัพย์สินทางปัญญา
ที่ทางบริษัทฯเป็นทั้งผู้ผลิตและเจ้าของลิขสิทธิ์ เช่น เพลง ภาพดาราศิลปิน คอนเสิร์ต ภาพยนตร์
ละคร และรายการโทรทัศน์ ฯลฯ โดยการให้บริการคอนเทนต์ สำหรับโทรศัพท์ คอมพิวเตอร์
และเครื่องเล่นพกพาต่างๆ อาทิเช่น การให้บริการดาวน์โหลดเสียงเรียกเข้าโทรศัพท์หรือที่เรียกว่า
ริงโทน (Ring tone) การให้บริการดาวน์โหลดภาพดาราศิลปินเป็นภาพหน้าจอโทรศัพท์
(Wallpaper) การให้บริการดาวน์โหลดเพลงดิจิตอล (Digital Audio)
สำหรับคอมพิวเตอร์กับเครื่องเล่นพกพา ผ่านทางเว็บไซต์ www.mobiclub.net กับ
www.mixiclub.com ของบริษัทฯและผู้ให้บริการดาวน์โหลดอื่นที่ทำธุรกิจร่วมกัน
ทั้งเว็บไซต์ของบริษัทผู้แทนจำหน่ายโทรศัพท์ ฯลฯ
นอกจากนี้การเพิ่มรูปแบบและช่องทางการให้บริการใหม่ๆที่พัฒนาตามเทคโนโลยีเช่น
เพลงเต็มเพลงสำหรับโทรศัพท์ (MobiMix) ที่บริษัทฯเปิดให้บริการแล้ว
และสำหรับบริการใหม่ในอนาคตจะเป็นการนำทรัพย์สินทางปัญญาที่มีอยู่มาหมุนเวียนใช้
เพื่อสร้างรายได้เข้าสู่บริษัทฯ และเสริมมูลค่าของทรัพย์สินทางปัญญาเหล่านี้

3.1.2 การตลาดและภาวะการแข่งขัน

3.1.2.1 การตลาด

บริษัท เค มาสเตอร์ จำกัดทำหน้าที่ผลิตและจัดจำหน่ายซอฟแวร์บันเทิงต่างๆของอาร์ เอส
(สินค้าในรูปแบบของเทป ซีดี วีซีดี และ ดีวีดี) ผ่านช่องทางการจัดจำหน่ายต่างๆ
โดยมีรายละเอียดในการดำเนินธุรกิจ ดังนี้

เค
มาสเตอร์เป็นผู้ผลิตและจัดจำหน่ายผลิตภัณฑ์เกี่ยวกับดนตรีให้กับค่ายเพลงต่างๆและบริษัทอื่นๆในเครืออาร์
เอสเป็นหลัก รวมถึง RTD Card (Card download)
ทั้งยังมีการจำหน่ายสินค้านอกเครือในรูปแบบของเทป ซีดี วีซีดีและดีวีดีด้วย เช่น เพลงสากล,
เพลงลูกทุ่ง, เพลงไทยสากล
นอกจากนี้ยังมีการจัดจำหน่ายเพิ่มเติมในส่วนของผลงานบันเทิงทางด้านดนตรีอื่นๆ เช่น
Edutainment software, สินค้า merchandising ของศิลปิน อาทิ Stix - it, เสื้อ,
หมวก, พวงกุญแจ เป็นต้น โดยผ่านช่องทางการจำหน่ายต่างๆที่มีอยู่ เช่น Open trade
(ร้านค้าส่ง และร้านค้าปลีก) และ Modern trade (Hypermarket, convenience store,
music and movie shop) รวมถึงร้านค้าปลีกและหน่วยงานขายเคลื่อนที่ภายใต้ชื่อ Gecko
และช่องทางใหม่อื่นๆ

ก. แนวทางการบริหารงาน

1.  การวางโครงสร้างระบบการจัดจำหน่าย

เป็นการบริหารงานเพื่อให้สินค้าของอาร์ เอส กระจายไปสู่กลุ่มเป้าหมายได้อย่างถูกต้องและแม่นยำ
เนื่องจากสินค้าที่เค มาสเตอร์จัดจำหน่ายนั้นมีหลากหลายประเภท
ทำให้กลุ่มลูกค้าเป้าหมายแตกต่างกันออกไปด้วย
ดังนั้นระบบการจัดจำหน่ายถือเป็นปัจจัยสำคัญในการสนับสนุนและส่งเสริมให้สินค้าต่างๆเหล่านี้สามารถเข้าถึงกลุ่มลูกค้าเป้าหมายที่วางไว้
รวมถึงการเพิ่มจำนวนสาขาของร้านค้าที่ดูแลอยู่ให้ครอบคลุมทั่วประเทศ
ซึ่งจะเป็นปัจจัยเสริมในการผลักดันให้สินค้าของอาร์ เอส
เป็นที่รู้จักและกระจายตัวได้อย่างแพร่หลายยิ่งขึ้น

2.  การควบคุมคุณภาพและมาตรฐานของการผลิตสินค้า

เค มาสเตอร์ได้วางนโยบายในการควบคุมคุณภาพและมาตรฐานของสินค้า
โดยเริ่มต้นจากกระบวนการตรวจสอบมาสเตอร์เทปให้สมบูรณ์แบบ
ก่อนจะนำไปผลิตเป็นซอฟแวร์บันเทิง และดำเนินการผลิตด้วยเครื่องจักรและอุปกรณ์ที่ทันสมัย
และผ่านการรับรองจากองค์กรมาตรฐานสากล
นอกจากนี้ยังมีกระบวนการในการตรวจสอบคุณภาพของการผลิต อาทิ
ความสมบูรณ์ของภาพและเสียง, คุณภาพการพิมพ์ปก เป็นต้น
และการควบคุมคุณภาพของวัตถุดิบและการผลิตชิ้นส่วนต่างๆ ที่เกี่ยวข้อง เช่น แผ่นและกล่องซีดี
เพื่อให้สินค้าที่ผลิตออกมาสู่กลุ่มลูกค้ามีคุณภาพสูงที่สุด

3.  การวางแผนกลยุทธ์ทางการตลาดให้มีประสิทธิภาพ

การนำเสนอผลงานเพลงให้กับกลุ่มคนฟังที่มีหลากหลายประเภทนั้น เค
มาสเตอร์ในฐานะที่เป็นตัวแทนจำหน่ายผลงานเพลงของอาร์ เอส
ซึ่งเป็นหน่วยงานที่พบปะลูกค้าในตลาดอยู่ตลอดเวลา ทำให้เค
มาสเตอร์สามารถสำรวจความต้องการของลูกค้าได้สม่ำเสมอทุกเดือน
ทั้งยังมีการประเมินผลการสำรวจหลังจากที่ได้สรุปและประมวลผลการสำรวจแล้ว
หลังจากนั้นก็จะประสานงานไปยังค่ายเพลงต้นสังกัดของอาร์ เอส
เพื่อนำเสนอผลการตอบรับของลูกค้าในตลาด
ทำให้แต่ละค่ายเพลงได้รับภาพสะท้อนจากลูกค้าได้ชัดเจนยิ่งขึ้น
และสามารถนำไปปรับปรุงการผลิตผลงานเพลงออกมาให้ตรงกับความต้องการของตลาด
และกลุ่มลูกค้ามากที่สุด นอกจากนี้เมื่อสามารถทำให้แต่ละค่ายเพลงของอาร์
เอสสามารถผลิตผลงานเพลงได้ตรงกับความต้องการของตลาดแล้ว เค
มาสเตอร์ยังมีมาตรการในการใช้ทรัพยากรที่มีอยู่ในเครือเพื่อส่งเสริมการจัดจำหน่ายสินค้าต่างๆด้วย
อาทิ สื่อโทรทัศน์ สื่อสิ่งพิมพ์ เป็นต้น

4.  การควบคุมต้นทุนการผลิตและจัดจำหน่าย

เนื่องด้วยเค
มาสเตอร์เป็นหน่วยงานหนึ่งที่จะต้องดูแลและบริหารงานทางด้านการผลิตและจัดจำหน่ายสินค้าของอาร์
เอส ทั้งหมด ทำให้เค มาสเตอร์ต้องวางแผนการทำงานด้านการผลิตให้สอดคล้องกับค่ายเพลงต่างๆ
ทั้งนี้ได้มีการประสานงานและวางแผนการจัดจำหน่ายร่วมกับค่ายเพลงต่างๆ
เพื่อให้สามารถผลิตสินค้าในจำนวนที่เหมาะสมกับจำนวนขายจริงที่ประมาณการไว้
รวมถึงการพยายามควบคุมต้นทุนการผลิตทางด้านจัดซื้อวัตถุดิบที่มีคุณภาพและราคาที่เหมาะสม เช่น
เม็ดพลาสติกสำหรับผลิตแผ่นซีดี, วีซีดี และ ดีวีดี
เพื่อให้ภาพรวมของการบริหารและการดำเนินงานของอาร์
เอสเป็นไปอย่างมีคุณภาพและสามารถใช้ทรัพยากรที่มีอยู่อย่างคุ้มค่า นอกจากนี้เค
มาสเตอร์ยังต้องดูแลเรื่องการบำรุงรักษาเครื่องจักรและอุปกรณ์การผลิตในกระบวนการผลิตทั้งหมด
เพื่อให้การผลิตเป็นไปอย่างมีประสิทธิภาพสูงสุด

และหลังจากที่เค มาสเตอร์สามารถผลิตสินค้าที่มีคุณภาพออกมาแล้ว
ยังมีการบริหารสินค้าคงคลังของอาร์ เอส ให้อยู่ในระดับที่เหมาะสม
เนื่องจากสินค้าของธุรกิจเพลงมีอัตราการหมุนเวียนสินค้าค่อนข้างสูง ทำให้เค
มาสเตอร์ต้องวางนโยบายการบริหารและการทำงานให้สอดคล้องกับสถานการณ์ตลาดที่มีการเปลี่ยนแปลงอยู่ตลอดเวลา
ซึ่งแม้ว่าจะมีการวางแผนการจัดจำหน่ายตั้งแต่ต้นทางร่วมกับธุรกิจเพลงแล้วก็ตาม
แต่ก็ยังต้องมีการปรับแผนการทำงานให้ทันสมัยอยู่เสมอ เพื่อป้องกันปัญหาเรื่องสินค้าล้าสมัย
อันเป็นปัจจัยหลักที่จะส่งผลกระทบต่อการบริหารสินค้าคงคลังของอาร์ เอส

  3.1.2.2 การแข่งขัน

สภาวะการแข่งขันของตลาด

เนื่องจากปัจจุบันมีบริษัทเพลงต่างๆมากมายทั้งขนาดใหญ่
และเล็กที่ผลิตผลงานเพลงออกสู่ตลาดในหลากหลายแนวเพลง ทำให้การแข่งขันรุนแรงมากยิ่งขึ้น
ทั้งในแง่ของปริมาณ และแนวเพลงที่นำเสนอต่อผู้บริโภค
และผู้บริโภคเองก็มีโอกาสในการเลือกซื้อสินค้าให้ตรงตามความพึงพอใจและความต้องการมากยิ่งขึ้น
ประกอบกับปัจจุบันมีเทคโนโลยีที่ทันสมัย
ทำให้การละเมิดลิขสิทธิ์ทำได้ง่ายและกระจายเป็นวงกว้างในกลุ่มผู้บริโภค อาทิ MP3, download
เพลง หรือ ซีดีที่ละเมิดลิขสิทธิ์ ซึ่งจะส่งผลให้ความนิยมของผู้บริโภคเปลี่ยนแปลงไปอย่างรวดเร็ว
จึงทำให้ปัจจุบันธุรกิจการจัดจำหน่ายสินค้าลิขสิทธิ์นั้นต้องพิจารณาให้ถูกช่องทาง เวลา
และสามารถเข้าถึงความต้องการของผู้บริโภคได้มากขึ้น ดังนั้นการประกอบธุรกิจการจัดจำหน่ายนี้
จึงต้องสามารถปรับเปลี่ยนกลยุทธ์ทางการตลาดในการนำเสนอสินค้าได้ตลอดเวลา

ข. กลยุทธ์ทางการตลาด

1.  การจัดจำหน่ายให้มีประสิทธิภาพ

  เพื่อเพิ่มประสิทธิภาพในการจัดจำหน่ายสินค้าของอาร์ เอส ทางเค
  มาสเตอร์จึงมีการกำหนดแผนงานก่อนที่จะจัดจำหน่ายสินค้าแต่ละรายการ
  ในจำนวนสินค้าที่เพียงพอ และเหมาะสมกับกลุ่มเป้าหมาย ภายในช่องทางการจัดจำหน่าย ทั้ง
  Open trade และ Modern trade คิดเป็นสัดส่วนประมาณ 60% และ 40% ตามลำดับ
  โดยมีโครงสร้างดังนี้

2.  การวางแผนกิจกรรมทางตลาด

ฝ่ายการตลาดได้วางแผนกิจกรรมส่งเสริมการขาย ณ จุดขาย (Below the line activity)
ในรูปแบบต่างๆ ตลอดปี ทั้งเพลงไทยสากลและเพลงลูกทุ่ง
เพื่อผลัดเปลี่ยนและหมุนเวียนไปยังบริเวณจุดขายต่างๆที่เป็นกลุ่มลูกค้าเป้าหมาย
ซึ่งสามารถส่งเสริมยอดขายของธุรกิจเพลงได้ อาทิ การแจกของ premium กับอัลบั้ม,
ศิลปินไปแจกลายเซนต์ หรือ โชว์มินิคอนเสิร์ต รวมถึงการใช้สื่อ ณ จุดขาย (Point of sale)
อาทิ โปสเตอร์, Banner, Standee
ที่สามารถดึงดูดความสนใจของกลุ่มลูกค้าเป้าหมายได้ในระดับหนึ่ง
และได้รับการตอบรับจากลูกค้าเป็นอย่างดี
ทั้งยังสามารถสร้างความพึงพอใจให้กับร้านค้าที่เป็นตัวแทนจำหน่ายสินค้าของบริษัทฯ

3.  ระบบการวิเคราะห์ข้อมูลการขายที่ถูกต้องและแม่นยำ

จากการที่บริษัทฯนำเอาระบบคอมพิวเตอร์เพื่อการบริหารฐานข้อมูล
เข้ามาใช้กับธุรกิจการจัดจำหน่าย
ทำให้บริษัทฯสามารถตรวจสอบยอดขายและวางแผนการจัดจำหน่ายของร้านค้าได้รวดเร็ว
ซึ่งส่งผลให้ฝ่ายขายและฝ่ายการตลาดสามารถปรับเปลี่ยนกลยุทธ์ทางการขายและการตลาดได้รวดเร็วและทันกับสถานการณ์ในช่วงเวลานั้นๆ
ตามข้อมูลที่ได้รับมาจากการวิเคราะห์ฐานข้อมูลผ่านระบบดังกล่าว

4.  ระบบการขนส่ง (Logistic) ที่มีประสิทธิภาพ

สำหรับการบริหารและจัดการระบบการขนส่ง ทางอาร์ เอส
ได้ใช้บริการการจัดเก็บสินค้าคงคลังและจัดส่งสินค้าโดยบริษัทขนส่งที่มีความน่าเชื่อถือในอันดับต้นๆของประเทศไทย
ทั้งในกรุงเทพฯ และต่างจังหวัด
โดยสามารถจะตอบสนองความต้องการสินค้าได้ตรงตามเวลาที่กำหนดไว้

5.  การวางแผนการผลิตได้เต็มกำลังอัตรา

เค มาสเตอร์ได้ทำการวางแผนการผลิต
โดยการใช้งานจากเครื่องจักรที่มีอยู่ทั้งหมดในแต่ละเดือนให้เต็มประสิทธิภาพ
และมีนโยบายที่จะให้บริการรับจ้างผลิตผลงานเพลงให้กับบริษัทเพลงภายนอกด้วย
ซึ่งโรงงานของบริษัทตั้งอยู่เลขที่ 9/9 หมู่ 1 ต.บ้านฉาง อ.เมือง จ.ปทุมธานี บนเนื้อที่ 5.4 ไร่
พื้นที่ใช้สอยรวม 5,012 ตารางเมตร โดยมีกำลังการผลิตทั้งเทป ซีดี และ วีซีดี
พร้อมทั้งปริมาณการผลิตจริงที่แสดงในตารางของปี 2546, ปี 2547 และปี 2548

  ---------------------------- ------------ ------------ ------------ ------------
  กำลังการผลิต                   จำนวนชั่วโมง   2546         2547         2548
                               ผลิตต่อวัน                                

  กำลังการผลิตเต็มที่               24 ชั่วโมง     31,860,000   30,000,000   32,280,000

  เทป                                       15,000,000   15,000,000   15,000,000

  อัตราการเพิ่มขึ้น(ร้อยละ)                       0.00%        0.00%        0.00%

  ซีดี / วีซีดี                                  16,860,000   15,000,000   17,280,000

  อัตราการเพิ่มขึ้น(ร้อยละ)                       124.80 %     -11.03%      15.20%

  ปริมาณการผลิตจริง                                                      

  เทป                          8 ชั่วโมง      5,239,762    4,597,852    2,504,658

  อัตราการใช้กำลังการผลิต(ร้อยละ)                34.93%       30.65%       16.70%

  ซีดี / วีซีดี                     20 ชั่วโมง     13,617,462   14,745,353   13,693,278

  อัตราการใช้กำลังการผลิต(ร้อยละ)                80.76%       98.30%       79.24%
  ---------------------------- ------------ ------------ ------------ ------------

หมายเหตุ : สำหรับการผลิตซีดี วีซีดี ดีวีดี ในปี 2548
นั้นบริษัทมีการจ้างโรงงานภายนอกผลิตอีกจำนวนประมาณ 8.6 แสนชิ้น
ซึ่งเพิ่มขึ้นเมื่อเทียบกับยอดจ้างผลิตภายนอกปี 2547 ซึ่งมีจำนวน 1.6 แสนชิ้น

  3.1.2.3 ผลกระทบต่อสิ่งแวดล้อม

  - ไม่มี -

3.2 ธุรกิจสื่อ

กลุ่มอาร์ เอส ได้ขยายธุรกิจเข้าสู่ธุรกิจสื่อ
ด้วยการประสานประโยชน์ของการมีทรัพยากรภายในองค์กรที่มีความพร้อมด้านการมีศิลปินในสังกัด
ทีมงานผลิต และเงินทุน สำหรับการขยายเข้าสู่ธุรกิจสื่อจะเริ่มจากสื่อโทรทัศน์ สื่อวิทยุ
และสื่อสิ่งพิมพ์ ตามลำดับ

กลุ่มธุรกิจสื่อของบริษัทฯ ประกอบด้วย

1.  สื่อโทรทัศน์

2.  สื่อวิทยุ

3.  สื่อสิ่งพิมพ์

 นอกจากนี้การประกอบธุรกิจสื่อยังรวมถึงการรับจัดกิจกรรมการตลาด, คอนเสิร์ต, การจัดประกวด หรือ การจัดแข่งขันกีฬาประเภทต่างๆ

3.2.1 สื่อโทรทัศน์

3.2.1.1 ลักษณะผลิตภัณฑ์หรือบริการ

ลักษณะบริการคือขายเวลาโฆษณาในรายการของกลุ่ม อาร์ เอส
ที่ออกอากาศทางสถานีโทรทัศน์ช่องต่างๆ ได้แก่ ช่อง 3, 5, 7, 9 และ ITV
โดยประเภทรายการแบ่งออกเป็น

  รายการประเภทละคร 2 รายการ

  รายการประเภทสาระบันเทิง 8 รายการ

  รายการประเภทรายการเพลง 12 รายการ

  รวมทั้งสิ้น 22 รายการ

โดยมีรายละเอียดของแต่ละรายการ ดังแสดงในตารางข้างล่างนี้

  --------------------- ---------------- ------------ ---------- ----------
  รายการเพลง            วัน               เวลา                    สถานี

  POP UP LIVE           เสาร์ - อาทิตย์     0.15         1.30       5

  POP UP LIVE วันหยุด     วันหยุดนักขัตฤกษ์     11.00        12.00      5

  T-UNITED              เสาร์             11.05        12.00      5

  SATURNDAY SHOW        เสาร์             16.05        17.00      5

  TV RELAX              อังคาร            14.05        14.30      5

  ห้องซน (ROOM)          จันทร์             0.15         1.15       7

  เมนูวันหยุด              วันหยุดนักขัตฤกษ์     12.15        13.00      7

  2 Nite (live)         พุธ - พฤหัส        0.25         1.20       7

  หัวใจสะพายเป้           อังคาร            1.05         2.00       9

  มันทุก ม.               เสาร์             0.30         1.30       9

  พระจันทร์บันเทิง          จันทร์             3.05         4.00       9

  SEE SAW SCENE         อาทิตย์            17.05        17.30      9
  --------------------- ---------------- ------------ ---------- ----------

  --------------------------------------------------------------------------
  รายการ           ประเภท       วัน              เวลา                 สถานี
  ---------------- ------------ --------------- ---------- --------- -------
  นายกระจอก        ละคร         เสาร์ - อาทิตย์    11.00      11.45     3

  เปิดเมืองแปลก      สาระบันเทิง    เสาร์            14.00      15.00     5

  รายวันบันเทิง       สาระบันเทิง    จันทร์ - ศุกร์      11.00      11.30     5

  โชว์เฮียร์          สาระบันเทิง    จันทร์ – ศุกร์      11.30      11.55     5

  เมืองไทยวาไรตี้     สาระบันเทิง    จันทร์ - ศุกร์      21.20      22.00     5

  D-CLUB           สาระบันเทิง    อาทิตย์           18.05      19.00     5

  FRONT@FIVE       สาระบันเทิง    เสาร์            8:05       8:30      5

  FAMILY CIRCLE    สาระบันเทิง    อาทิตย์           8:05       8:30      5

  รถด่วนขบวนสุดท้าย   ละคร         อาทิตย์           16.00      17.00     9

  @WOMAN           สาระบันเทิง    อาทิตย์           9.30       10.00     ITV
  --------------------------------------------------------------------------

 3.2.1.2 การตลาดและภาวะการแข่งขัน

 3.2.1.2.1 การตลาด

ก. กลยุทธ์การตลาด 

1) กลยุทธ์การกำหนด Positioning ของรายการ

การวางแผนและออกแบบรูปแบบรายการตลอดจนการเลือกพิธีกร ตัวละคร หรือบทละคร
ทีมงานธุรกิจสื่อโทรทัศน์จะทำการศึกษาและกำหนดกลุ่มผู้ชมเป้าหมายไว้อย่างชัดเจน
และจะพิจารณากระแสความนิยมพฤติกรรมของผู้ชมรวมถึงผังรายการในเวลาใกล้เคียงและผังรายการของสถานีอื่นที่ออกอากาศในเวลาเดียวกัน
เป็นส่วนประกอบในการออกแบบและผลิตรายการคุณภาพ
สอดคล้องกับกลุ่มเป้าหมายในเวลาออกอากาศ
ดังเช่นที่กล่าวข้างต้นการผลิตละครช่วงเช้าจะเน้นที่ผู้ชมกลุ่มวัยรุ่น นักเรียน นักศึกษา ซึ่งบริษัทฯ
มีศิลปินวัยรุ่นที่ได้รับความนิยมเป็นอย่างมาก ทำให้เอื้อต่อการผลิตผลงาน
และทำให้ผลงานของบริษัทฯ เป็นที่ยอมรับในกลุ่มเป้าหมาย ส่งผลให้ละครมีเร็ตติ้งในอันดับที่ดี
ทำให้สามารถขายเวลาโฆษณาได้ในอัตราที่ดีและขายได้ครบทุกนาที

2) กลยุทธ์การมุ่งเน้นศักยภาพในการผลิตรายการที่มีความเชี่ยวชาญเป็นพิเศษ

นอกจากกำหนดกลุ่มผู้ชมเป้าหมายที่ชัดเจน การออกแบบและผลิตรายการให้มีคุณภาพนั้น ทีมงานฯ
ยังพิจารณาจากปัจจัยภายใน กลุ่มบริษัท อาร์ เอส
นั้นมีทรัพยากรที่มีความเข้มแข็งในเชิงการแข่งขันในหลายสาขา อาทิ นักร้อง นักแสดง พิธีกร
นักจัดรายการวิทยุ บทประพันธ์ บทเพลง บทคอลัมนิสต์ ฯลฯ ดังนั้น
การผลิตรายการจึงเลือกใช้ทรัพยากรภายในก่อนเป็นสำคัญ
ซึ่งเป็นการสนธิประโยชน์และศักยภาพแบบครบวงจร ปัจจุบันการผลิตรายการของแต่ละทีมงานจาก 7
บริษัท ที่มีประสบการณ์ในวงการที่ยาวนานและมีความชำนาญที่หลากหลาย
ทำให้การผลิตรายการและละครของบริษัทฯ ออกมาอย่างมีคุณภาพและมีผลตอบรับที่ดี

3) กลยุทธ์การกำหนดรูปแบบการขายเวลาโฆษณา

การขายเวลาโฆษณาในรายการประเภทละคร และวาไรตี้
ที่ดำเนินงานโดยฝ่ายขายในกลุ่มธุรกิจสื่อนั้น จะใช้ลักษณะการขายแบบ Loose Spot และ
Package ของการลงโฆษณา ในรายการ และมีกลยุทธ์เสริมด้วยการขายโฆษณาประเภท Tie-in
สินค้าร่วมในละครหรือรายการ ส่วนการขายเวลาโฆษณาในรายการเพลงจะเป็นลักษณะการขายแบบ
Package ซึ่งบริษัทฯ จะจัดโฆษณาสินค้าลงในหลายรายการ

4) กลยุทธ์การสร้างความสัมพันธ์ที่ดีกับพันธมิตรธุรกิจ

พันธมิตรธุรกิจหลักของธุรกิจสื่อโทรทัศน์ได้แก่ สถานีโทรทัศน์ และกลุ่มลูกค้าโฆษณา บริษัทฯ
ให้ความสำคัญกับการสร้างและรักษาความสัมพันธ์ที่ดีกับพันธมิตรธุรกิจหลักทั้งสอง
เนื่องด้วยสถานีโทรทัศน์เป็นทั้งผู้ให้เช่าเวลาออกอากาศรายการและเป็นลูกค้าว่าจ้างผลิตละครให้แก่สถานีฯ
ความสัมพันธ์ที่ดีประกอบกับความชำนาญในการผลิตงานที่มีคุณภาพมีผลทำให้โอกาสการทางการค้าของบริษัทฯ
มีเพิ่มมากขึ้น สำหรับลูกค้าโฆษณามีส่วนสำคัญในการสนับสนุนการค้าของบริษัทฯ
ความร่วมมือของลูกค้าโฆษณามีส่วนอย่างมากต่อการเติบโตของกิจการ

ข. ลักษณะลูกค้าและช่องทางการจำหน่าย

1) กลุ่มลูกค้าโฆษณา

-   บริษัทโฆษณา (Agency)

-   บริษัทเจ้าของสินค้า (Direct Customer)

การขายเวลาโฆษณาของกลุ่มอาร์ เอสผ่าน Agency และDirect Customer ในสัดส่วนร้อยละ
90 และ 10 ของยอดขายโฆษณาสื่อโทรทัศน์รวม

2) กลุ่มผู้ชมเป้าหมาย

กลุ่มผู้ชมเป้าหมายจะแยกออกตามประเภทรายการและช่วงเวลาออกอากาศ
จึงทำให้มีกลุ่มผู้ชมแตกต่างกันไปในแต่ละรายการ

 3.2.1.2 ภาวะการแข่งขัน

ก. มูลค่าตลาดโฆษณาของสื่อโทรทัศน์และการเติบโต 

จากข้อมูลของบริษัท เอซี นีลเส็น (ประเทศไทย) จำกัด มูลค่าโฆษณาผ่านสื่อโทรทัศน์ในปี 2548
เท่ากับ 50,016 ล้านบาท เพิ่มขึ้นจากปีก่อนหน้าซึ่งมีมูลค่าเท่ากับ 47,173 ล้านบาท
ในอัตราร้อยละ 6.03
และเป็นสื่อโฆษณาที่ได้รับความนิยมและได้รับจัดสรรงบโฆษณาสูงสุดเมื่อเทียบกับสื่อประเภทอื่นๆ
โดยมีสัดส่วนสูงถึงร้อยละ 56.24 ของมูลค่าตลาดโฆษณารวมซึ่งมีมูลค่าเท่ากับ 88,931 ล้านบาท

ข. ผู้ประกอบการ

ผู้ประกอบการในธุรกิจสื่อโทรทัศน์เริ่มเร่งหาจุดแตกต่าง และเน้นความสามารถของตนในการผลิต
โดยส่วนใหญ่จะมีดาราในสังกัดของตนเอง ต่างกันที่จำนวนมากหรือน้อย
และระดับความนิยมของดาราแสดงนำแต่ละคน ค่ายผู้ผลิตรายการ ละคร
ที่มีผลงานออกอากาศสม่ำเสมอได้แก่ กลุ่มอาร์ เอส, ค่ายจี เอ็ม เอ็ม, ค่ายโพลีพลัส, ค่ายบีอีซี
เทโร, ค่ายกันตนา, ค่าย เจ เอส แอล, ค่ายเวิร์ก พ้อยท์ และค่ายบอร์น เป็นต้น
นอกจากนี้ยังมีค่ายเล็กเกิดใหม่ที่เร่งพัฒนาเฉพาะประเภทรายการเป็นสำคัญ อาทิ บางกอกการละคร
และ ไร่ส้ม ผู้ผลิตรายการประเภทวิเคราะห์ข่าว
ซึ่งเป็นผู้ผลิตรายการที่สามารถแยกกลุ่มผู้ชมเป้าหมายที่ชัดเจน
ออกจากกลุ่มคนดูส่วนใหญ่ของรายการสำคัญอื่นๆ ที่ออกอากาศในเวลาเดียวกัน
ทำให้ลูกค้าโฆษณาต้องพิจารณามากยิ่งขึ้นว่าจะเลือกหรือจัดสรรงบโฆษณาลงในรายการตามกลุ่มผู้ชมเป้าหมายใดบ้าง

ค. แนวโน้มภาวะการแข่งขัน

เนื่องด้วยการพิจารณาจัดสรรงบโฆษณาลงรายการโทรทัศน์
ลูกค้าโฆษณาส่วนหนึ่งยังคงดูที่ความนิยมหรือเร็ตติ้งของรายการเป็นประเด็นสำคัญ
รายการโทรทัศน์ใดที่มีเร็ตติ้งสูงแสดงว่ามีผู้นิยมชมรายการจำนวนมาก
แต่ยังมีลูกค้าโฆษณาบางส่วนที่สนใจกระแสการเจาะกลุ่มผู้ชมที่ชัดเจนจากการทำรายการเฉพาะประเภท
ทำให้ผู้ลงโฆษณาเริ่มตัดสินใจจากกลุ่มผู้ชมเป้าหมายของรายการ
ว่าตรงกับกลุ่มลูกค้าเป้าหมายของสินค้าที่จะโฆษณาด้วย จากข้อพิจารณา 2 ประเด็นหลักดัง กล่าว
ทำให้รูปแบบการแข่งขันมีทั้งในลักษณะการพัฒนารายการให้ออกมามีคุณภาพและตรงกับรสนิยมของผู้ชม
เพื่อผลักดันให้รายการมีเร็ตติ้งในอันดับที่ดี และการทำรายการให้ตอบสนองความต้องการของสินค้า
โดยเลือกที่จะสื่อสารกับกลุ่มลูกค้าเป้าหมายของสินค้าที่จะโฆษณาด้วยเป็นสำคัญ

 3.2.1.3 การจัดหาผลิตภัณฑ์หรือบริการ

 3.2.1.3.1การจัดให้ได้มาซึ่งผลิตภัณฑ์เพื่อจำหน่าย

ในการผลิตรายการและละครโทรทัศน์ ของกลุ่มอาร์
เอสโดยส่วนใหญ่เป็นการบริหารทรัพยากรที่มีอยู่ในบริษัทฯ และบริษัทย่อย
ทั้งในด้านของบุคลากรได้แก่ ดารา นักแสดง ผู้ดำเนินรายการ (พิธีกร) ในสังกัดของบริษัทฯ
และทีมงานผลิตรายการ ผลิตละคร ซึ่งเป็นบุคลากรของ 7 บริษัทย่อย
และในด้านของเครื่องมือและอุปกรณ์ ได้แก่ สตูดิโอ (โรงถ่ายทำ) กล้อง อุปกรณ์ในการถ่ายทำ
ห้องตัดต่อภาพและเสียง เป็นการเช่าจากบริษัท อาร์.เอส. สตูดิโอ จำกัด
อีกบริษัทย่อยหนึ่งในกลุ่มอาร์ เอส ทั้งนี้มีบางกรณีที่อาจจะมีการใช้บุคลากรภายนอก เช่น ดารา
นักแสดง ที่ไม่อยู่ในสังกัด ทั้งนี้เพื่อความเหมาะสมของเนื้อหา ในส่วนของเวลาออกอากาศนั้น
บริษัทฯ มีทีมงานสร้างสรรค์ที่จะคิดหารูปแบบรายการใหม่ๆ ที่น่าสนใจเพื่อไปนำเสนอให้กับสถานี
เพื่อการตัดสินใจอย่างสม่ำเสมอ

 3.2.1.4 ผลกระทบต่อสิ่งแวดล้อม 

- ไม่มี –

 3.2.2 สื่อวิทยุ

 3.2.2.1 ลักษณะผลิตภัณฑ์หรือบริการ

ในปี 2548 บริษัท สกาย-ไฮ เน็ตเวิร์ค จำกัด ดำเนินการผลิตรายการวิทยุเพื่อธุรกิจสื่อวิทยุ
จำนวน 4 สถานีได้แก่ คลื่น F.M. 88.5 MHz. คลื่น F.M. 93.0 MHz คลื่น F.M. 106.0 MHz
และคลื่น F.M. 90 MHz. โดยบริษัทฯ ดำเนินการผลิตรายการให้กับทั้ง 3 คลื่นแรกเอง ส่วนคลื่น
F.M. 90 MHz. บริษัททำการบริหารร่วมกับพันธมิตร คือ บริษัท เวอร์จิ้น เรดิโอ ไทยแลนด์ จำกัด
โดยทั้ง3คลื่นมีกลุ่มเป้าหมายแตกต่างกันตามรูปแบบรายการที่ชัดเจน ดังนี้

+-----------------+-----------------+----------------+----------------+
| สถานีวิทยุ         | F.M. 88.5 MHz.  | F.M. 93.0 MHz. | F.M. 106.0     |
|                 |                 |                | MHz.           |
|                 | []88.5 FM MAX   | 93 COOL F.M.   |                |
|                 |                 |                | 106 LIFE FM    |
|                 |                 | []             |                |
|                 |                 |                | []             |
+-----------------+-----------------+----------------+----------------+
| ผู้ให้สัมปทานคลื่นวิทยุ | สถานีวิท          | สถานีวิทย        | สถานีวิทย        |
|                 | ยุเสียงจากทหารเรือ | ุเสียงจากทหารเรือ | ุเสียงจากทหารเรือ |
+-----------------+-----------------+----------------+----------------+
| วัน              | 24 ชั่วโมง        | 24 ชั่วโมง       | 24 ชั่วโมง       |
| และเวลาออกอากาศ |                 |                |                |
+-----------------+-----------------+----------------+----------------+
| สัญญาณส่งค        | กรุงเทพฯ         | กรุงเทพฯ        | กรุงเทพฯ        |
| ลื่นวิทยุครอบคลุมพื้นที่ | และปริมณฑล       | และปริมณฑล      | และปริมณฑล      |
+-----------------+-----------------+----------------+----------------+
| คอนเซ็ปท์รายการ   | MAXIMUM         | 50 MINUTES     | Lite rock less |
|                 |                 |                | talk           |
|                 | OF HITS         | MUSIC LONG     |                |
|                 |                 | PLAY           |                |
+-----------------+-----------------+----------------+----------------+
| กลุ่มผู้ฟังเป้าหมาย   | นักเรียน นักศึกษา   | นักศึกษา คนทำงาน | คนทำงาน        |
|                 |                 |                |                |
|                 | อายุ 12-24 ปี     | อายุ 18-34 ปี    | อายุ 25-44 ปี    |
+-----------------+-----------------+----------------+----------------+

ทั้ง 3 คลื่นดำเนินตามนโยบายของบริษัทฯในการประกอบกิจการวิทยุเชิงพาณิชย์เต็มรูปแบบ
หมายถึงสถานีวิทยุมีความเป็นอิสระในการเปิดเพลงของทุกค่ายเพลงที่มีในตลาด
เร่งสร้างความนิยมให้แก่สถานีและดำเนินการบริหารสถานีวิทยุในเชิงธุรกิจ
ในปัจจุบันสถานีมีฐานผู้ฟังที่ชัดเจนและมีความนิยมในการรับฟังรายการของสถานีเพิ่มขึ้นอย่างก้าวกระโดด
จนสามารถครองความนิยมในอันดับสูงสุดของแต่ละกลุ่มเป้าหมายจากการสำรวจ ของ Tap scan
และ AC Nielsen อย่างเป็นเอกฉันท์
ส่งผลให้ลูกค้าบริษัทโฆษณาและบริษัทเจ้าของสินค้ามีความเชื่อมั่นในการดำเนินกิจการและความนิยมของสถานีและเริ่มจัดสรรงบโฆษณาให้กับสถานีเพิ่มมากขึ้น

รูปแบบของรายการวิทยุ

สถานีวิทยุ : F.M. 88.5 MHz. (FM MAX … MAXIMUM OF HITS)
สถานีวิทยุเสียงจากทหารเรือ

88.5 FM MAX รายการวิทยุแนว CONTEMPORARY HITZ สำหรับกลุ่มคนรุ่นใหม่ และกลุ่มวัยรุ่น
ที่นำเสนอเพลงฮิตทั้งไทย และเพลงสากล จากผลการสำรวจความนิยมของกลุ่มผู้ฟัง
ผ่านการนำเสนอของทีม Presenter รุ่นใหม่ที่ได้รับการยอมรับ
และเป็นที่รู้จักของกลุ่มผู้ฟังที่จะทำหน้าที่สื่อสารความ “ฮิตที่สุด มากที่สุด” ไปถึงกลุ่มผู้ฟัง ภายใต้
Concept “Maximum of hits” พร้อมทั้งกิจกรรมที่เข้าถึงกลุ่มผู้ฟังและตอบสนองทุกกระแสฮิต
รวมถึงไลฟ์สไตล์ใหม่ๆ ของวัยรุ่นอย่าง FM MAX Member on mobile
ครั้งแรกของระบบสมาชิกบนหน้าจอมือถือที่มากด้วยสิทธิประโยชน์สำหรับผู้ฟัง
และเข้าถึงความต้องการของผู้ฟังอย่างแท้จริง นอกจากนี้ 88.5 FM MAX
ยังเป็นสื่อกลางในการสนับสนุนกิจกรรมที่สร้างสรรค์ของเยาวชน ทุกๆ สถาบันการศึกษา
เพื่อสร้างความใกล้ชิดกับกลุ่มผู้ฟังด้วย

+------------+---------------------+------------+---------------------+
| F.M. 88.5  |                     |            |                     |
| MHz. “ FM  |                     |            |                     |
| MAX”       |                     |            |                     |
+============+=====================+============+=====================+
| จันทร์-ศุกร์   | ดีเจ                 | เสาร์-อาทิตย์ | ดีเจ                 |
+------------+---------------------+------------+---------------------+
| 08.00 –    | ทศพร แตงเหลือง       | 08.30 –    | ปรวรรณ วานิชชา       |
| 10.00      |                     | 11.00      |                     |
+------------+---------------------+------------+---------------------+
| 10.00 –    | นภัสสร บุรณศิริ         | 11.00 –    | รชต เอี่ยมวรกุล        |
| 12.30      |                     | 14.00      |                     |
+------------+---------------------+------------+---------------------+
| 13.00 –    | ณัฐพล ชื่นจำนงค์        | 14.00 –    | ธีมะ กาญจนไพลิน       |
| 16.00      |                     | 16.00      |                     |
+------------+---------------------+------------+---------------------+
| 16.00 –    | ธเนศ เหลืองวรชาติกุล   | 16.00 –    | แคทรียา นิภามณี        |
| 19.00      |                     | 19.00      |                     |
+------------+---------------------+------------+---------------------+
| 20.30 –    | กัญดา ศรีธรรมูปถัมภ์     | 20.30 –    | ณัฐพัชรศร ชู๊ดสเลอร์     |
| 24.00      |                     | 24.00      |                     |
|            | พิพัฒน์ วิทยาปัญญานนท์    |            |                     |
|            |                     |            |                     |
|            | จิรภา สีตะบุตร         |            |                     |
+------------+---------------------+------------+---------------------+
| 24.00 –    | ธนาวุฒิ จันทร์จิระ       | 24.00 –    | ปิยเกียรติ บุญเรือง      |
| 02.00      |                     | 03.00      |                     |
+------------+---------------------+------------+---------------------+
| 02.00 –    | ฌาณวิทย์ ไชยศิริวงค์     | 03.00 –    | SWEEP MUSIC         |
| 05.30      |                     | 05.30      |                     |
+------------+---------------------+------------+---------------------+

กิจกรรมที่นำเสนอจะเน้นความฮิต ทันสมัย แปลกใหม่ โดนใจกลุ่มวัยรุ่นที่อยู่ในวัยสนุกสนาน
ชอบความท้าทาย โดยรายการจะเน้นความเป็นกันเอง ทำให้ผู้ฟังที่เป็นวัยรุ่นกล้าที่จะแสดงออก
เสนอความคิดเห็นและร่วมสนุกกับกิจกรรมพิเศษที่โดดเด่นในรายการที่กลุ่มวัยรุ่นไม่ยอมพลาด
โดยมีกิจกรรมที่โดดเด่นในปี 2548 คือ

1)  กิจกรรมเปิดตัว 88.5 FM MAX ภายใต้ CONCEPT MAXIMUM OF HITS
    ที่ต้องการตอกย้ำให้กลุ่มเป้าหมายจดจำคำว่า “MAX” ในกิจกรรม “FM MAX Splash on
    stage” ความบันเทิงในงานคอนเสิร์ตแบบใหม่ ให้ชาวแมกซ์ได้ทั้งความมันส์ แบบชุ่มฉ่ำ ณ
    ลานมอเตอร์ สปอร์ตแลนด์ (แดนเนรมิตเดิม) พร้อมความมันส์แบบ “Pop the day , Rock
    the night” กับศิลปินทั้งกลุ่มเพลงป๊อปทันสมัย และเพลงร็อคแบบมันส์สะใจพร้อมๆกัน

2)  กิจกรรม “MAX YEAR SALES ครั้งที่ 2 ภายใต้คอนเซ็ปท์ตามกระแสแฟชั่นฮิป ฮิป กับ “ซอย
    3 / สยาม / เด็ก HIP ” ตามติดด้วยความมันส์สำหรับนักช๊อปปิ้งในช่วงปิดเทอมกับ ณ
    สยามสแควร์ ซอย 3 แหล่งช๊อปปิ้งและย่านแฟชั่นวัยรุ่น

3)  งาน “FM MAX CHEER MILITARY” ครั้งที่ 2 เป็นกิจกรรมใหญ่ปิดท้ายปี 2548 ของนักเรียน
    นักศึกษาที่ชื่นชอบกิจกรรมกองเชียร์กับโดยในครั้งนี้เป็นการเพิ่มทีมของนักศึกษามหาวิทยาลัยด้วย
    เพื่อร่วมแข่งขันชิงถ้วยประทานจากทูลกระหม่อมหญิงอุบลรัตน์ราชกัญญา
    และถ้วยรองชนะเลิศจาก ฯพณฯ นายกรัฐมนตรี ทักษิณ ชินวัตร

นอกจากนี้ยังมีกิจกรรมส่งเสริมการขาย (Promotion)
ที่ได้รับการตอบรับเป็นอย่างดีจากกลุ่มเป้าหมาย เช่น กิจกรรมแจกอังเปา ในช่วงตรุษจีน
โดยแจกอังเป่าชั่วโมงละ 10,000 บาท ตลอดทั้งวัน, หรือกิจกรรม FM MAX JACKPOT ปอดแตก
หากใครทำเสียง FM MAXXXXXXX ได้ยาวเกิน 50 วินาที จะได้รับเงินรางวัลไปเลย 50,000
บาท เป็นต้น

จากกิจกรรมต่างๆ ข้างต้น
รวมทั้งแนวทางการเปิดเพลงฮิตที่มาจากการสำรวจความคิดเห็นของคนฟังอย่างแท้จริง
ทำให้คลื่นนี้ได้รับความนิยมเป็นคลื่น HITS ติดอันดับ TOP 10 ของกลุ่มอายุ 12+ ในการสำรวจของ
AC Nielsen Research จากคลื่นวิทยุบนหน้าปัด 35 คลื่น ในกรุงเทพฯ และปริมณฑล
(เดือนธันวาคม 2548) และได้รับความนิยมในอันดับ 3 ในกลุ่มรายการวิทยุวัยรุ่น TEEN (12 -
24 ปี) (จำนวนผู้ฟังเดือนธันวาคม 414,000 คน)

สถานีวิทยุ : F.M. 93.0 MHz. (93 COOL F.M.) สถานีวิทยุเสียงจากทหารเรือ

Cool F.M. 50 MINUTES MUSIC LONG PLAY คลื่นที่นำเสนอเพลงไทยสากลในแนว EASY
LISTENING
ที่ได้รับการยอมรับจากกลุ่มผู้ฟังสูงสุดและเป็นรายการวิทยุคลื่นแรกที่สร้างปรากฏการณ์การนำเสนอเพลงเพราะต่อเนื่องมากที่สุด
50 นาที “50 MINUTES MUSIC LONG PLAY“
โดยทุกๆบทเพลงเพราะได้ผ่านการคัดสรรจากผลสำรวจความนิยมของผู้ฟังอย่างแท้จริง
พร้อมด้วยทีมดีเจมืออาชีพที่ได้รับการยอมรับจากกลุ่มคนฟัง
และการจัดกิจกรรมที่ตอบสนองไลฟสไตล์และเปิดโลกทัศน์ของกลุ่มคนทำงานรุ่นใหม่อย่างต่อเนื่อง
ส่งผลให้ 93 COOL F.M. สามารถเติบโตเป็นคลื่นอันดับ 1 บนหน้าปัดวิทยุอย่างรวดเร็ว
และเป็นเอกฉันท์ทั้งการสำรวจของ Tap Scan และ AC Nielsen

นอกจากรูปแบบรายการที่เป็นที่ยอมรับแล้ว รูปแบบกิจกรรมในรายการซึ่งนำเสนอในคอนเซ็ปท์ “ 50
MINUTES MUSIC LONG PLAY “ เป็นการตอกย้ำการเป็นคลื่นวิทยุอันดับ 1
แห่งแรกบนหน้าปัดวิทยุที่มีรูปแบบเปิดเพลงเพราะต่อเนื่อง 50 นาที
พร้อมกันนี้ทางคลื่นได้มีกิจกรรมเพื่อยืนยันความเป็นคลื่นวิทยุ EASY LISTENNING
ที่ได้รับความนิยมสูงสุด
พร้อมทั้งการสร้างความสัมพันธ์อันดีระหว่างคนฟังและรายการด้วยกิจกรรมเชิง CRM เช่น

1)  กิจกรรม Wonder Cool Rally เป็นกิจกรรมที่ทำติดต่อกันเป็นปีที่ 3 ในคอนเซ็ปท์
    Romantic Racing แรลลี่สำหรับคู่รัก ด้วยเกมที่สร้างเสริมความสัมพันธ์ระหว่างคู่รักทุกคู่

2)  Cool Journey # 6 Luxury at Saint Petersberg
    การเดินทางไปพิสูจน์ความหรูหราและสวยงามของเมือง เซนต์ ปีเตอร์สเบิร์ค ประเทศรัสเซีย

3)  กิจกรรม Happy Cool Day at Disneyland
    เป็นกิจกรรมร่วมแสดงความยินดีในวันครบรอบวันเกิดของคลื่น 93 Cool F.M.
    ในเดือนกันยายนพร้อมกับร่วมเปิดสวนสนุกดิสนีย์แลนด์แห่งล่าสุดเป็นครั้งแรกกับรายการวิทยุ ณ
    เมืองฮ่องกง

4)  กิจกรรม Cool Journey # 7 Best of the Alps…The Ultimate way of life
    กับทริปเหนือระดับที่พาคนฟังชาว Cool FM ไปสัมผัสกับความหนาวเย็นและวัฒนธรรมของ 4
    ประเทศในแถบเทือกเขาแอลป์ สวิสเซอร์แลนด์ , ฝรั่งเศส , ออสเตรีย และเยอรมัน

ด้วยเหตุนี้ Cool F.M. จึงเป็นรายการวิทยุยอดนิยมจากการสำรวจความนิยมบนหน้าปัด 35
คลื่นของ Tap Scan และได้รับความนิยมเป็นอันดับ 1 ยาวนานกว่า 2 ปี ตั้งแต่ปี 2547
จนกระทั่งปัจจุบันนี้ (ข้อมูลเดือนธันวาคม 2548 ) ในหมู่รายการวิทยุคลื่น Easy listening
ของกลุ่มคนทำงาน (18 – 35 ปี) (จำนวนผู้ฟังเดือนธันวาคม 2548 จำนวน 1,281,000 คน)

สถานีวิทยุ : F.M. 106.0 MHz. (106 LIFE F.M.) สถานีวิทยุเสียงจากทหารเรือ

106 LIFE F.M. สถานีวิทยุคลื่นแรกและคลื่นเดียวบนหน้าปัด ที่นำเสนอบทเพลงในสไตล์ LIFE
MUSIC แนว ROCK BALLAD, COUNTRY FOLK, ACOUSTIC และ ROCK
ที่ได้รับความนิยมทั้งในอดีตและปัจจุบัน
โดยเน้นการนำเสนอเพลงที่มีเนื้อหาสอดคล้องกับประสบการณ์และสร้างความรู้สึกร่วมกับทุกแง่มุมในการดำเนินชีวิตของผู้ฟัง
เพื่อให้เพลงเป็นส่วนหนึ่งของชีวิตและเสริมสร้างประสบการณ์ใหม่ๆสำหรับกลุ่มคนทำงานผู้ประสบความสำเร็จในชีวิต
ตามแนวคิด “Lite rock less talk” ซึ่งทำให้ 106 LIFE F.M.
เป็นทางเลือกใหม่ที่สามารถเติมเต็มช่องว่างในการฟังเพลงของผู้ฟังเป็นอย่างดี
จนได้รับความนิยมอย่างรวดเร็ว

นอกจากนี้ ยังเสริมด้วยกิจกรรมที่สะท้อนมุมมองในการดำเนินชีวิต และสร้างสรรค์สังคม โดยพีเจ
(Program Jockey)
ที่มากด้วยประสบการณ์เป็นสื่อกลางในการสื่อสารเรื่องราวผ่านบทเพลงและสร้างความใกล้ชิดกับกลุ่มผู้ฟังวัยทำงานที่มีประสบการณ์อารมณ์สุนทรีย์
รักในเสียงเพลง อายุ 25 – 44 ปี
รวมถึงกลุ่มคนทำงานรุ่นใหม่และกลุ่มนักศึกษาที่เปิดกว้างในการฟังเพลง

จากรูปแบบรายการที่โดดเด่น ทำให้คลื่น 106 LIFE F.M.
ได้รับการตอบรับอย่างดีเยี่ยมจากกลุ่มเป้าหมาย อายุ 25 – 44 ปี จากการสำรวจความนิยมของ
AC Nielsen Research ในเดือนมีนาคม 2548 โดยอยู่ในอันดับ 1 ในกลุ่มดังกล่าว
(จำนวนผู้ฟังเดือนธันวาคม 2548 จำนวน 566,000 คน)

โดยในปี 2548 กิจกรรมต่างๆ ของคลื่น 106 LIFE F.M. จะยังคงตอกย้ำความเป็นคลื่นเพลง
Lite Rock
พร้อมกับการสร้างประสบการณ์ใหม่ๆให้กับชีวิตของกลุ่มคนทำงานในรูปแบบที่เป็นเอกลักษณ์แตกต่างจากกิจกรรมของคลื่นอื่นๆ
เช่น

1)  กิจกรรม “Life Away : 7 Days in Tibet”
    เป็นกิจกรรมการเปิดโลกแห่งการท่องเที่ยวในสถานที่ที่เป็นที่ใฝ่ฝันของนักเดินทางอีกแห่งหนึ่ง
    โดยเป็นการออกเดินทางไปค้นหาความสวยงามของธรรมชาติ ณ ดินแดนหลังคาโลก
    เทือกเขาหิมาลัย และประเทศทิเบต ที่น่าสนใจ
    และจากทริปการเดินทางดังกล่าวทำให้เกิดกระแสการท่องเที่ยวในประเทศทิเบตกว้างขวางยิ่งขึ้น
    สำหรับผู้ที่รักการเดินทางและต้องการค้นหาประสบการณ์ใหม่ๆ เป็นต้น

2)  กิจกรรม Life Design ณ คีรีมายารีสอร์ต สถานที่พักผ่อนสำหรับกลุ่มคนทำงานวัย 25 – 44
    ปี ที่ต้องการสถานที่พักผ่อนที่นอกจากจะมีความสะดวกสบายแล้ว
    จะต้องมีความเป็นเอกลักษณ์เฉพาะตัวเช่นกัน พร้อมทั้งการร่วมกิจกรรมการออกกำลังกาย เช่น
    ไทชิ ศาสตร์การออกกำลังกายที่เป็นเป็นที่นิยมอย่างหนึ่งที่ใช้ท่าง่ายๆ
    นุ่มนวลในลักษณะยืดหยุ่นกล้ามเนื้อ (ร่างกาย) ผสานเข้ากับสมาธิ (จิตใจ) และการหายใจ
    (อารมณ์) ,
    กิจกรรมที่นำเอาเรื่องราวของศาสตร์แห่งฮวงจุ้ยมาประยุกต์ใช้กับการตกแต่งบ้านได้อย่างลงตัว

3)  กิจกรรม Life Away Train – angle in BENELUX
    เป็นการปิดท้ายปีด้วยกิจกรรมที่พาคนฟังไปรับลมหนาวโดยท่องเที่ยวในดินแดน 3 ประเทศ
    ได้แก่ ประเทศเบลเยี่ยม เนเธอร์แลนด์ และ ลักเซมเบิร์ก ค้นหาความลับของยุโรป
    ซึมซับกับวีถีชีวิตของผู้คน วัฒนธรรม ศิลปกรรม สถาปัตยกรรมต่างๆ
    ที่ยังคงความเป็นยุโรปไว้อย่างเต็มเปี่ยมกับพื้นที่เป็นจุดศูนย์กลางของยุโรป
    ด้วยการเดินทางโดยรถไฟยูเรล ที่ขึ้นชื่อแห่งยุโรป

3.2.2.2 การตลาดและภาวะการแข่งขัน

3.2.2.2.1 การตลาด

ก. กลยุทธ์การตลาดและการแข่งขัน

1) กลยุทธ์นโยบายความคุ้มค่า (Value for money)

ในปี 2548 บริษัทฯยังคงใช้กลยุทธ์ด้านความคุ้มค่า
เพื่อสร้างประโยชน์สูงสุดให้กับงบประมาณที่ลูกค้ามีอยู่เพื่อการโฆษณา
ในลักษณะของการขายแบบแพคเก็จ คือ การขายเวลา loose spot ร่วมกับการจัด Activity
In Program และ Event Marketing
ซึ่งมีผลต่อการส่งเสริมการขายอย่างเป็นรูปธรรมและคุ้มค่าต่อการลงทุน เช่น กิจกรรม School
Tour , Campus Tour ต่างๆ ตลอดปี 2548 ที่บริษัทฯ
ได้รับความไว้วางใจจากลูกค้าและผู้สนับสนุนให้จัดกิจกรรมภายใต้งบประมาณที่คุ้มค่า
โดยการเซ็นสัญญาลงโฆษณายาวตลอดปี

นอกจากนั้นบริษัทฯ
ยังสามารถขยายฐานลูกค้าได้มากขึ้นเป็นลำดับและส่งผลต่อรายได้ที่เพิ่มขึ้นอย่างเห็นได้ชัดในปี 2548
เปรียบเทียบจากอัตราส่วนแบ่งทางการตลาดเติบโตเพิ่มขึ้นจากปี 2547 ที่ 2.5 % เป็น 5.28%
ในปี 2548 (AC Nielson, Industry Spending Jan – Dec, 05)

2) กลยุทธ์การจัดกิจกรรมส่งเสริมการขาย

จากสภาวะการแข่งขันอย่างเข้มข้นของธุรกิจวิทยุ
ที่ต้องการสร้างความแตกต่างของรายการให้เกิดขึ้น
เพื่อเสริมสร้างมูลค่าเพิ่มทั้งต่อคลื่นวิทยุและต่อลูกค้าและสินค้าที่ร่วมกิจกรรมส่งเสริมการขายต่างๆ
ดังนั้นการขายเวลาโฆษณาอย่างเดียวไม่เพียงพอต่อความต้องการของลูกค้า
และต่อการสร้างแบรนด์ของบริษัทฯ และคลื่นวิทยุในเครือทั้ง 3 คลื่น ด้วยเหตุนี้ทางบริษัทฯ
จึงมีการปรับปรุงกลยุทธ์การดำเนินการให้ความสำคัญกับการจัดกิจกรรมส่งเสริมการขาย
โดยมีกลยุทธ์การเป็นพันธมิตรทางธุรกิจ (Synergy) กับพันธมิตรในด้านต่างๆ เช่น
การร่วมเป็นสปอนเซอร์สนับสนุนการประกวด Elite model 2005 , Miss Teen Thailand
สปอนเซอร์สนับสนุนงานคอนเสิร์ตที่เป็นกลุ่มเป้าหมายเดียวกัน เช่น FM MAX Smack down
concert หรือแม้แต่การเป็นพันธมิตรร่วมประชาสัมพันธ์กิจกรรมของหน่วยงานราชการ เช่น
โครงการ Smart School ของกรุงเทพมหานคร เป็นต้น

รวมถึงการเพิ่มมูลค่าของสินค้าโดยมีกิจกรรมส่งเสริมการขายที่ทำร่วมกันระหว่างรายการและผู้ฟังเช่น
การเล่นเกมในรายการ “FM MAX JACKPOT ปอดแตก” , Cool Diamond ที่ร่วมกับบริษัท
ดิลลาวี จำกัด, Life F.M. Full Tank และ 106 Life Reward แจกรถ BMW โดย German
Auto เป็นต้น

กิจกรรมส่งเสริมการขายทั้งหมดนี้
บริษัทฯจะเน้นกิจกรรมที่มีคุณภาพที่สามารถให้สาระและบันเทิงกับผู้ร่วมกิจกรรมและในขณะเดียวกันยังสามารถตอบสนองนโยบายการตลาดของลูกค้าได้อย่างมีประสิทธิภาพ
โดยในส่วนนี้ทางบริษัทฯ มีหน่วยงาน Marketing Department
มาดูแลรับผิดชอบกลยุทธ์ทางการตลาด
และนำเสนองานกิจกรรมพิเศษเพื่อส่งเสริมการขายให้กับลูกค้าโดยเฉพาะ ส่งผลให้บริษัทฯ
สามารถสร้างรายได้จากการจัดกิจกรรมส่งเสริมการขายให้กับลูกค้าได้อีกทางหนึ่ง

นอกจากนี้แล้วบริษัทฯ ยังใช้ศักยภาพของฝ่ายโฆษณาและประชาสัมพันธ์
เพื่อเผยแพร่กิจกรรมของรายการวิทยุในสังกัด
และกิจกรรมของลูกค้าให้เป็นที่ยอมรับและรู้จักอย่างแพร่หลาย
ทั้งในรูปแบบข่าวประชาสัมพันธ์และการโฆษณาในสื่ออื่นๆ เช่น รายการโทรทัศน์, นิตยสาร,
สื่อกลางแจ้ง, สื่อเคลื่อนที่ ฯลฯ อีกด้วย

3) กลยุทธ์การให้บริการวางแผนโฆษณา

บุคลากรของบริษัทฯ เป็นผู้ที่อยู่ในสายงานวิทยุมาเป็นเวลานาน
มีความรู้และความเข้าใจในธุรกิจสื่อวิทยุเป็นอย่างดี
สามารถให้คำปรึกษากับลูกค้าในการวางแผนการบริหารสื่อให้มีคุณภาพมากที่สุด
และการเลือกซื้อเวลาหรือแพ็คเกจโฆษณาที่เหมาะสมกับวัตถุประสงค์ของลูกค้าและกลุ่มผู้ฟังรายการ
ไม่ว่าจะเป็นผลิตภัณฑ์เครื่องดื่มที่มีส่วนผสมของแอลกอฮอล์ หรือผลิตภัณฑ์อื่นๆ
ที่ต้องการเข้าถึงกลุ่มเป้าหมายให้ใกล้ชิดยิ่งขึ้น บริษัทฯ
ก็มีการวางแผนโฆษณาโดยสร้างสรรค์กิจกรรมพิเศษเฉพาะกิจ
เพื่อตอบสนองความต้องการของลูกค้าและข้อจำกัดของสินค้าแต่ละประเภท ซึ่งบริษัทฯ
ได้ใช้นโยบายการเป็นคู่ค้าร่วมกับผลิตภัณฑ์ในการวางแผนโฆษณาเช่นนี้กับสินค้าทุกรายที่สนับสนุนรายการ
เพื่อสร้างแรงจูงใจและเกิดความคุ้มค่าสูงสุดในการเลือกใช้บริการสื่อของบริษัทฯ

ข. ลักษณะลูกค้าและกลุ่มลูกค้าเป้าหมาย

  1) กลุ่มลูกค้าเป้าหมาย

-   บริษัทโฆษณา (Agency)

-   บริษัทเจ้าของสินค้า (Direct Customer)

2) กลุ่มผู้ฟังเป้าหมาย

  88.5 MHz. FM MAX: กลุ่มนักเรียนและนักศึกษาวัยรุ่นทั้งชายและหญิงอายุระหว่าง 12-24 ปี

  93.0 MHz. COOL F.M.: กลุ่มนักศึกษาและคนทำงานทั้งชายและหญิงอายุระหว่าง 18-35 ปี

  106.0 MHz. LIFE F.M.: คนทำงานทั้งชายและหญิงอายุระหว่าง 25-44 ปี

ค. ช่องทางการจำหน่าย

การขายเวลาของธุรกิจสื่อวิทยุจะขายให้บริษัทโฆษณาคิดเป็นร้อยละ 70
และขายโดยตรงให้บริษัทเจ้าของสินค้าคิดเป็นร้อยละ 30 ของยอดขายทั้งหมด

 3.2.2.2.2 ภาวะการแข่งขัน

ก. มูลค่าตลาดโฆษณาของสื่อวิทยุและการเติบโต 

จากข้อมูลของบริษัท เอซี นีลเส็น (ประเทศไทย) จำกัด มูลค่าโฆษณาผ่านสื่อวิทยุในปี 2548
เท่ากับ 7,055 ล้านบาท เติบโตจากปี 2547 ซึ่งมีมูลค่าเท่ากับ 6,743 ล้านบาท ในอัตราร้อยละ
4.63 และมีสัดส่วนร้อยละ 7.93 ของมูลค่าตลาดโฆษณาซึ่งมีมูลค่าเท่ากับ 88,931 ล้านบาท

ข. ผู้ประกอบการ

ผู้ประกอบการสถานีวิทยุที่ดำเนินรายการเพลงไทยสากลเป็นหลัก
และมีกลุ่มผู้ฟังเป้าหมายใกล้เคียงกันมีอยู่ 13 รายการดังแสดงในตารางด้านล่าง
สถานะของบริษัทฯในปัจจุบันจัดอยู่ในอันดับ 3 รองจากผู้นำตลาด มีส่วนแบ่งตลาดร้อยละ 5.28
เพิ่มขึ้นจากร้อยละ 2.42 ในปี 2547 ซึ่งหากเปรียบเทียบกับจำนวนคลื่นที่มีอยู่ 3 คลื่น
ส่วนแบ่งดังกล่าวจึงเป็นอัตราการเติบโตในระดับที่ดี

+-------------------+-----------+-----------+-----------+-----------+
| สถานีวิทยุ           | วัยรุ่น      | นักศึกษา    | วัยทำงาน   | ผู้ใหญ่      |
|                   |           |           |           |           |
|                   | 10-18 ปี   | 15-25 ปี   | 18-35ปี    | 25-45 ปี   |
+===================+===========+===========+===========+===========+
| F.M. 88.0 Peak FM |           | คู่แข่ง      |           |           |
+-------------------+-----------+-----------+-----------+-----------+
| F.M. 88.5 FM MAX  | สกาย-     | สกาย-     |           |           |
|                   | ไฮเน็ตเวิร์ค | ไฮเน็ตเวิร์ค |           |           |
+-------------------+-----------+-----------+-----------+-----------+
| F.M. 89.0 Banana  |           |           | คู่แข่ง      |           |
| FM                |           |           |           |           |
+-------------------+-----------+-----------+-----------+-----------+
| F.M. 90.0 Virgin  | คู่แข่ง      | คู่แข่ง      | คู่แข่ง      |           |
| Soft              |           |           |           |           |
|                   |           |           |           |           |
| F.M. 91.5 Hot     |           |           |           |           |
| Wave              |           |           |           |           |
+-------------------+-----------+-----------+-----------+-----------+
| F.M. 93.0 Cool    |           | สกาย-     | สกาย-     |           |
| F.M.              |           | ไฮเน็ตเวิร์ค | ไฮเน็ตเวิร์ค |           |
+-------------------+-----------+-----------+-----------+-----------+
| F.M. 93.5 E F.M.  |           | คู่แข่ง      | คู่แข่ง      |           |
+-------------------+-----------+-----------+-----------+-----------+
| F.M. 95.5 Virgin  | คู่แข่ง      | คู่แข่ง      | คู่แข่ง      |           |
| Hits              |           |           |           |           |
+-------------------+-----------+-----------+-----------+-----------+
| F.M. 97.5 Seed    | คู่แข่ง      | คู่แข่ง      |           |           |
| F.M.              |           |           |           |           |
+-------------------+-----------+-----------+-----------+-----------+
| F.M. 103.5 FM ONE |           |           | คู่แข่ง      | คู่แข่ง      |
+-------------------+-----------+-----------+-----------+-----------+
| F.M. 104.5 Fat    |           | คู่แข่ง      |           |           |
| Radio             |           |           |           |           |
+-------------------+-----------+-----------+-----------+-----------+
| F.M. 106 LIFE     |           |           | สกาย-     | สกาย-     |
| F.M.              |           |           | ไฮเน็ตเวิร์ค | ไฮเน็ตเวิร์ค |
+-------------------+-----------+-----------+-----------+-----------+
| F.M. 106.5 Green  |           |           | คู่แข่ง      | คู่แข่ง      |
| Wave              |           |           |           |           |
+-------------------+-----------+-----------+-----------+-----------+

ค. แนวโน้มภาวะการแข่งขัน

การแข่งขันของธุรกิจสื่อวิทยุเพิ่มความรุนแรงมากขึ้นเนื่องจากงบประมาณโฆษณาที่มีจำกัด
ทำให้ลูกค้าจะเลือกซื้อเวลาโฆษณาจากรายการวิทยุที่ได้รับความนิยมสูงเป็นปัจจัยหลัก
แต่ในขณะเดียวกัน กลยุทธ์ด้านราคานั้นก็มีความสำคัญต่อการตัดสินใจซื้อโฆษณาสูง
เนื่องด้วยจะทำให้ลูกค้าสามารถได้เวลาโฆษณามากขึ้น หรือ
ได้รูปแบบโฆษณาที่หลากหลายทั้งนี้ขึ้นอยู่กับกลยุทธ์การขายของแต่ละบริษัทที่จะจูงใจให้ลูกค้าให้เห็นว่าคุ้มค่ากับเงินที่ใช้ไปสูงที่สุด

 3.2.2.3 การจัดหาผลิตภัณฑ์หรือบริการ

ก. นักจัดรายการวิทยุ (พีเจ) และบุคลากรฝ่ายผลิตและสร้างสรรค์

บริษัทฯ ได้สร้างนวัตกรรมใหม่ของวงการวิทยุโดยการใช้กลยุทธ์การตลาดแบบใหม่ “ PJ
MARKETING” จากการประสบความสำเร็จในการผลิตรายการวิทยุของคลื่น 93 Cool F.M.
และคลื่นอื่นๆ ในเครือบริษัทฯ ที่มีการเปลี่ยนแปลงวิธีการจัดรายการจากเดิมจาก DJ เข้าสู่ยุคของ
PJ (Program Jockey) ที่นักจัดรายการวิทยุแต่ละคนจะต้องเพิ่มศักยภาพของตนเองให้มากยิ่งขึ้น
โดยเฉพาะจะต้องมีเรื่องของความรู้เบื้องต้นทางการตลาด
และรู้จักการใช้เทคโนโลยีให้เกิดประโยชน์สูงสุด ในปัจจุบัน บริษัทฯ มีจำนวนนักจัดรายการวิทยุ
(P.J.) ทั้งหมด 27 คนและทีมงานสร้างสรรค์อีกจำนวน 44 คน นักจัดรายการในยุค PJ
MARKETING จึงเป็นผู้มีส่วนสำคัญในการสร้างความนิยมให้แก่สถานี
ต้องเป็นบุคคลที่มีความสามารถในการโต้ตอบกับผู้ฟังและมีความรู้เกี่ยวกับเพลงและหลักการทางการตลาดในเบื้องต้นเป็นอย่างดี
อีกทั้งยังต้องผ่านการฝึกอบรม พัฒนาความรู้ด้านเทคโนโลยี เพื่อสามารถใช้เครื่องมือและ
Software ทันสมัยได้อย่างคล่องตัว
สามารถดำเนินรายการตามรูปแบบของรายการที่วางไว้ให้สอดคล้องกับรสนิยมของกลุ่มฟังเป้าหมาย
และปัจจุบันนักจัดรายการของบริษัทฯ
ยังต้องเป็นผู้มีทักษะในการเป็นผู้ดำเนินรายการภาคสนามในการจัดกิจกรรมส่งเสริมการขาย
เพื่อรองรับงานกิจกรรมพิเศษเพื่อส่งเสริมการขายอีกทางหนึ่งด้วย

ข. ห้องส่งสัญญาณ 

บริษัทฯ ได้มีการพัฒนาห้องส่งสัญญาณให้เข้าสู่ระบบดิจิตอลสมบูรณ์แบบแห่งแรกในประเทศไทย
มาตั้งแต่เดือนกรกฎาคมปี 2546 โดยติดตั้งอยู่ที่สำนักงานใหญ่ของกลุ่มบริษัท อาร์ เอส จำกัด
(มหาชน) ณ อาคารเชษฐโชติศักดิ์ 2 พร้อมด้วยอุปกรณ์เครื่องมือมีการนำ Software Radioman
จากประเทศฟินแลนด์มาเป็นเครื่องมือเสริมในการผลิตรายการที่เป็นมาตรฐานโลกของสถานีวิทยุ
BCC ของอังกฤษและ NHK ของญี่ปุ่น ที่ทันสมัย โดยตลอดปีที่ผ่านมาบริษัทฯ
ได้ทำการพัฒนาปรับปรุงอุปกรณ์ ซอฟท์แวร์ต่างๆ ให้ทันสมัยอยู่อย่างสม่ำเสมอ บริษัทฯ
เชื่อมั่นว่าจะทำให้การผลิตรายการและการกระจายเสียงมีคุณภาพมากยิ่งขึ้น
ซึ่งจะส่งผลทำให้สามารถเพิ่มจำนวนผู้ฟังรายการได้มากขึ้น

ห้องส่งสัญญาณวิทยุ (Digital Studio) ประกอบด้วย

-   ห้อง Studio ON-AIR จำนวน 4 ห้อง ดำเนินรายการโดยนำ software และ hardware
    ที่ทันสมัยเข้ามาช่วยจัดการเลือกสรรเพลง ควบคุมการเล่นเพลงตามรูปแบบรายการที่กำหนด
    เพิ่มสีสันและความคล่องตัว สร้างความน่าสนใจของรายการและ content ต่างๆ
    ซึ่งเป็นมาตรฐานเดียวกันกับสถานีระดับโลกอย่าง สถานีวิทยุ BBC ของประเทศอังกฤษ และ
    NHK ของ ประเทศญี่ปุ่น

-   ห้อง Studio Production จำนวน 2 ห้อง เป็น Studio ระบบ Digital
    ผลิตชิ้นงานด้วยคุณภาพมาตรฐานและมีลูกเล่นต่างๆ
    สร้างสีสันและเพิ่มความน่าสนใจน่าติดตามรายการ

-   ห้อง Library 1 ห้องเพื่อเก็บรวบรวมและจัดระบบของเพลงตามรูปแบบรายการ

-   ห้อง Transfer Room จำนวน 1 ห้อง ทำหน้าที่ Load ข้อมูลเพลง Jingle และ Spot
    ต่างๆ เพื่อเข้าสู่ Server กลาง สำหรับดีเจดึงไปใช้ในแต่ละโปรแกรม

-   ห้อง Traffic Control มีหน้าที่ควบคุมระบบการออกอากาศ และคุณภาพเสียงด้วยระบบ
    Digital เพื่อส่งสัญญาณไปยังสถานีแม่ข่ายของแต่ละคลื่น

-   ห้อง Master Control Room ห้องควบคุมการทำงานของดีเจและควบคุมระบบ Spot และ
    Billing สามารถตรวจสอบและรายงานผลการออกอากาศของ Spot
    โฆษณาในรายการของลูกค้าได้วินาทีต่อวินาที
    ช่วยสร้างความมั่นใจให้กับลูกค้าในการลงโฆษณาได้เป็นอย่างดี

3.2.2.3.2 ผลกระทบต่อสิ่งแวดล้อม

-ไม่มี –

3.2.3 สื่อสิ่งพิมพ์

ธุรกิจสื่อสิ่งพิมพ์ของกลุ่มอาร์ เอส ประกอบด้วยนิตยสารสำหรับผู้หญิง “FRONT”, ‘FAME’
และงานหนังสือพ็อกเก็ตบุ๊คส์ในนามสำนักพิมพ์ “Poema Book” นอกจากนี้ อาร์ เอส
ยังวางแผนการขยายกลุ่มผู้อ่านให้ครอบคลุมยิ่งขึ้นในส่วนของนิตยสารสำหรับผู้ชาย “Boss”
และหนังสือพิมพ์รายวัน “ดารา เดลี่”

3.2.3.1 ลักษณะผลิตภัณฑ์หรือบริการ

บริษัทฯเปิดตัวธุรกิจใหม่ในสื่อสิ่งพิมพ์ด้วยนิตยสาร “Front”
ซึ่งเป็นนิตยสารสำหรับผู้หญิงระดับแนวหน้า วางแผงรายเดือน โดยแยกเป็นสองเล่มขายคู่กัน ได้แก่
front : mini มีเนื้อหาที่โดดเด่นนำเสนอไลฟ์สไตล์ของผู้หญิงทำงานทันสมัยในทุกๆด้าน
ทั้งเรื่องของแฟชั่น การดูแลความงาม สังคม รวมถึงความสัมพันธ์กับผู้คนรอบตัว และ front
:shopping เสมือนคู่มือช้อปปิ้งอันชาญฉลาด โดยวางจำหน่ายทั้งสองเล่มในราคาเดียว
เพื่อเติมเต็มชีวิตของสาวทำงานยุคใหม่ทุกคน

นิตยสาร “Fame” นิตยสารไลฟ์สไตล์เจาะกลุ่มลูกค้าที่มีกำลังซื้อสูง
สำหรับทุกคนที่ต้องการสิ่งที่ดีที่สุดในชีวิตด้วยรูปเล่มขนาดใหญ่พิเศษ และภาพลักษณ์ที่หรูหรา
โดยจะวางแผงแบบรายสามเดือนในปี 2549 และเริ่มฉบับแรกในเดือน เมษายน 2549

นอกจากนิตยสารสำหรับผู้หญิงทั้ง 2 เล่ม ยังมีสำนักพิมพ์ “Poema Book”
ทำหน้าที่ในการผลิตหนังสือขนาดพ็อกเก็ตบุ๊คส์
โดยเนื้อหาส่วนใหญ่เป็นงานแปลวรรณกรรมร่วมสมัยที่ติดอันดับหนังสือขายดีจากทางทวีปยุโรปและอเมริกา
อัตชีวประวัติดารา คนที่มีชื่อเสียงและกำลังอยู่ในกระแสนิยม
ผลงานในรอบปีที่ผ่านมาจะเน้นวรรณกรรมที่จับกลุ่มผู้อ่านสุภาพสตรี
ซึ่งกำลังเป็นแนวที่ได้รับความนิยมอยู่ในขณะนี้ และในปี 2548 ที่ผ่านมา สามารถออกจำหน่ายรวม
11 เล่มและคาดว่าจะวางจำหน่าย 24 เล่มในปี 2549

ต่อมาในปี 2548 บริษัทได้จึงทำการขยายกลุ่มลูกค้าให้กว้างมากขึ้น ด้วยการเปิดตัวนิตยสาร
“BOSS” ซึ่งเป็นนิตยสารรายเดือนสำหรับผู้ชาย โดยนำเสนอเนื้อหาในแง่มุมของไลฟ์สไตล์ของผู้ชาย
อาทิ เรื่องกีฬา, ภาพยนตร์, ดนตรี, การดูแลสุขภาพ โดยมีคอลัมนิสต์ที่มีชื่อเสียง อาทิ ศ.เจริญ
วรรธนะสิน ศ.ดร. ศรีศักดิ์ จามรมาน นพ.วิทยา นาควัชระ คุณจักรภพ เพ็ญแข คุณสมชาย
สาโรวาท คุณอารี แท่นคำ คุณธัญญา ผลอนันต์ คุณ อัมพร สุขเกษม คุณไพโรจน์ กิ่งแก้ว และ
คุณพิษณุ นิลกลัด
ตลอดจนมีเนื้อหาสาระที่ให้ความรู้ผ่านบทความและสัมภาษณ์พิเศษเกี่ยวกับการจัดการทั่วไป
ไม่ว่าจะเป็นในเรื่องของการจัดการทรัพยากรบุคคล การตลาด การเงิน ฯลฯ
ซึ่งจะถ่ายทอดโดยผู้บริหารที่มีประสบการณ์สูงในแวดวงธุรกิจ นิตยสาร “BOSS”
จึงเป็นนิตยสารที่มีความเหมาะสมกับนักบริหารรุ่นใหม่ที่ต้องการรับข้อมูล ข่าวสารที่น่าเชื่อถือ
และมุมมองใหม่ๆในด้านการบริหารจัดการควบคู่กับเนื้อหาด้านไลฟ์สไตล์ของผู้ชายที่ไม่สามารถหาได้จากนิตยสารเล่มอื่น

จากการที่บริษัทฯ อยู่ในธุรกิจบันเทิงที่มีความคุ้นเคยกับวงการสื่อภายในเป็นอย่างดี
จึงต้องการเป็นสื่อกลางในการนำเสนอข่าวสารของบุคคลที่มีชื่อเสียงในวงการบันเทิง
ให้ประชาชนทั่วไปรับทราบข้อมูล ข่าวสารที่ถูกต้อง รวดเร็ว
ดังนั้นจึงเปิดดำเนินการหนังสือพิมพ์บันเทิงรายวัน “ดาราเดลี่”
ซึ่งนับว่าเป็นหนังสือพิมพ์บันเทิงรายวันฉบับแรกและฉบับเดียวที่มีความเป็นเอกลักษณ์ในการนำเสนอเนื้อหาในแวดวงบันเทิง
ดารา นักร้อง ศิลปิน ทั้งเบื้องหน้า และเบื้องหลัง การนำเสนอข่าวในแวดวงไฮโซ ข่าวสังคม
ข้อมูลในวงการละคร ภาพยนตร์ ดนตรีไทยสากล และลูกทุ่ง
ความเป็นไปของธุรกิจบันเทิงในแขนงต่างๆ
อีกทั้งยังมีการเปิดมุมมองใหม่ด้านความเคลื่อนไหวในแวดวงการตลาดจากบริษัทเอเจนซี่โฆษณาชั้นนำ
หนังสือพิมพ์บันเทิงรายวัน “ดาราเดลี่” จึงมีจุดแข็งของการนำเสนอข่าวที่เข้มข้น เจาะลึก
และรวดเร็วทันต่อเหตุการณ์ ให้ทั้งสาระและความบันเทิงต่อผู้อ่านนำทีมโดย คุณต้อย แอคเน่อร์
และทีมบรรณาธิการที่มีประสบการณ์สูงในวงการบันเทิง

3.2.3.2 การตลาดและภาวะการแข่งขัน

3.2.3.2.1 นโยบายและลักษณะการตลาด

1.  กลยุทธ์การตลาดและการแข่งขัน

1) กลยุทธ์เน้นจุดขายที่ชัดเจน สร้างความต้องการให้กับผู้อ่าน
และสามารถตอบสนองความต้องการของลูกค้าที่ครบถ้วน

การวางคอนเซ็ปต์ของนิตยสาร “Front” ให้เป็นนิตยสารเพื่อผู้หญิงระดับแนวหน้าอย่างชัดเจน
เพื่อเข้าถึงกลุ่มผู้หญิงทำงานรุ่นใหม่
จึงเน้นความโดดเด่นทั้งรูปเล่มและเนื้อหาโดยรวมเอาจุดเด่นของรูปแบบ
และวิธีการนำเสนอของนิตยสารต่างประเทศมาผสมผสานกับเนื้อหาที่ใกล้ตัวและตอบสนองความต้องการของกลุ่มผู้หญิง
โดยสามารถนำมาถ่ายทอดเรื่องราวด้วยสำนวนภาษาเฉพาะตัวที่เป็นกันเองให้ความรู้สึกเสมือนเป็นเพื่อนผู้อ่านอย่างแท้จริง

สำหรับนิตยสาร ‘Fame’ สามารถตอบโจทย์การเข้าถึงกลุ่มคนรุ่นใหม่ที่มีกำลังซื้อสูงสุด
โดยการนำเสนอรูปแบบที่ฉีกแนวออกไปด้วยการสับเปลี่ยนบรรณาธิการอยู่ตลอด
ทั้งนี้จะมีการแนะนำบรรณาธิการรับเชิญคนดังประจำฉบับ
และจัดงานแนะนำบรรณาธิการดังกล่าวทุกครั้งที่นิตยสารออกวางแผง
ซึ่งคาดว่าน่าจะได้รับการตอบรับจากกลุ่มผู้อ่านเป็นอย่างดี

ในส่วนของนิตยสาร BOSS ซึ่งอยู่ในตลาดมานานกว่า 13 ปี
ได้มีการปรับรูปแบบใหม่เพื่อให้สามารถตอบสนองความต้องการของผู้อ่านในยุคปัจจุบันได้อย่างลงตัว
โดยการนำเสนอข่าวสารข้อมูลทั้งสองด้านเพื่อให้เหมาะสมกับผู้อ่านที่เป็นนักบริหารรุ่นใหม่
เนื่องจากกลุ่มผู้อ่านผู้ชายส่วนใหญ่ต้องการอ่านนิตยสารที่มีการนำเสนอข้อมูลที่ไม่เน้นสาระที่เข้มข้นจนเกินไป
และในขณะเดียวกันก็ไม่ต้องการอ่านนิตยสารที่นำเสนอแต่เพียงไลฟ์สไตล์เพียงด้านเดียว
ทั้งนี้บริษัทสรุปข้อมูลดังกล่าวจากการจัดเก็บข้อมูลเพื่อหาความต้องการจากผู้อ่านโดยการสำรวจจากกลุ่มตัวอย่าง

สำหรับหนังสือพิมพ์บันเทิงรายวัน “ดาราเดลี่” จะเน้นกลยุทธ์เพื่อสร้างความต้องการให้กับผู้อ่าน
เนื่องจากเดิมในตลาดหนังสือพิมพ์ไม่เคยมีหนังสือพิมพ์บันเทิงที่เป็นรายวันมาก่อน
ดังนั้นการสร้างความต้องการในอนาคตให้กับผู้อ่านถือเป็นเรื่องที่ใหม่ในสังคม
แต่จากการทำวิจัยเพื่อสำรวจพฤติกรรมของผู้อ่านหนังสือพิมพ์รายวันทั่วไปพบว่าร้อยละ 60
ของผู้อ่านมีความต้องการอ่านข่าวบันเทิงมากกว่าข่าวอื่นๆ
ประกอบกับทีมบรรณาธิการที่มีประสบการณ์สูงในวงการบันเทิงมาเป็นผู้กำหนดทิศทางข่าว
ทำให้ภายหลังจากการเปิดตัวเมื่อวันที่ 19 กันยายน 2548 นั้น หนังสือพิมพ์บันเทิงรายวัน
“ดาราเดลี่” ได้รับการตอบรับที่ดียิ่งจากผู้อ่าน

2) กลยุทธ์การประชาสัมพันธ์ การส่งเสริมการขาย และการจัดกิจกรรมการตลาด

กลยุทธ์การขายโฆษณาในนิตยสาร ทางบริษัทฯให้ความสำคัญกับการประชาสัมพันธ์เป็นอย่างมาก
จะเห็นได้จากการใช้สื่อประชาสัมพันธ์ทั้งทางสื่อวิทยุและสื่อโทรทัศน์ ประกอบกับอาร์
เอสมีสื่ออื่นๆอีกมากมายหลายช่องทางที่สามารถช่วยโปรโมทผลงานของนิตยสารด้วย ทำให้นิตยสาร
“Front” ได้ผลตอบรับจากกลุ่มผู้อ่านเป็นอย่างดีในระยะเวลาอันรวดเร็ว จนกระทั่งมีผู้อ่านนิตยสาร
”Front”ประมาณ 150,000 คนต่อฉบับ และคาดว่าสำหรับนิตยสาร ‘Fame’
จะวางแผนจัดจำหน่ายอยู่ที่ 100,000 คนต่อฉบับ

ในส่วนของนิตยสาร BOSS หลังจากที่มีการปรับรูปแบบนิตยสาร “BOSS” แล้ว
บริษัทฯก็เลือกใช้การโฆษณาประชาสัมพันธ์ตามสื่อต่างๆ
โครงการส่งเสริมการขายเช่นเดียวกับนิตยสารสำหรับผู้หญิงและเพิ่มเติมด้วยการจัดกิจกรรมการตลาด
เพื่อสร้างความจดจำในตราสินค้า รวมไปถึงการจดจำรูปแบบนิตยสารในโฉมใหม่ อาทิ
การจัดงานมอบรางวัล BOSS OF THE YEAR เพื่อให้รางวัลกับผู้บริหารที่มีการจัดการที่ดี
และประสบความสำเร็จเป็นที่ยอมรับในสาขาต่างๆ ซึ่งกลยุทธ์ดังกล่าวทำให้กลุ่มผู้อ่านนิตยสาร
“BOSS” ทั้งที่เป็นผู้อ่านเดิมและผู้อ่านใหม่ได้รับรู้ถึงรูปแบบเนื้อหาที่ตรงกับความต้องการของผู้อ่าน
และเป็นการสร้างความน่าเชื่อถือให้กับผู้อ่าน
ซึ่งส่งผลให้มียอดขายเติบโตได้อย่างดียิ่งในระยะเวลาอันรวดเร็ว

นอกจากนี้บริษัทฯยังใช้สื่อในโรงภาพยนตร์เพิ่มเติม
ในการโฆษณาและประชาสัมพันธ์หนังสือพิมพ์บันเทิงรายวัน “ดาราเดลี่”
ให้เป็นที่รู้จักของกลุ่มผู้อ่านเป้าหมายมากขึ้น รวมไปถึงการจัดโครงการส่งเสริมการขาย
และกิจกรรมทางการตลาดต่างๆเช่นเดียวกับนิตยสารต่างๆ อาทิ
การจัดกิจกรรมเพื่อหาผู้โชคดีรับบัตรโดยสารเครื่องบิน (ในเดือนตุลาคม-พฤศจิกายน2548)
หรือกิจกรรมชิงโชครางวัลรวมกว่า 2.4 ล้านบาท (ในเดือนพฤศจิกายน-ธันวาคม2548)
เพื่อกระตุ้นยอดขายอย่างต่อเนื่อง

2.  ลักษณะลูกค้าเป้าหมายและช่องทางการจำหน่าย

    1.  กลุ่มลูกค้าเป้าหมาย

  กลุ่มผู้ซื้อผู้อ่านเป้าหมายหลักนิตยสาร “FRONT”, “FAME”

ผู้หญิง อายุตั้งแต่ 20-45 ปี มีฐานรายได้ในระดับบน
ซึ่งเป็นกลุ่มลูกค้าที่มีฐานการบริโภคและอ่านนิตยสารผู้หญิงจำนวนสูง และมีอำนาจในการซื้อสูง

  กลุ่มผู้ซื้อผู้อ่านเป้าหมายหลักนิตยสาร “BOSS”

ผู้ชาย อายุตั้งแต่ 25-45 ปี รายได้ครอบครัวสูงกว่า 40,000 บาท/เดือน
การศึกษาโดยเฉลี่ยระดับปริญญาตรี
มีความสนใจในการรับข่าวสารข้อมูลความเคลื่อนไหวในวงการธุรกิจ
ในขณะที่มีความสนใจในเรื่องกีฬา การท่องเที่ยว ภาพยนตร์ เพลง ฯลฯ

  กลุ่มผู้ซื้อผู้อ่านเป้าหมายหลักหนังสือพิมพ์บันเทิงรายวัน “ดาราเดลี่”

ผู้ชาย-ผู้หญิง อายุตั้งแต่ 18-45 ปี รายได้ครอบครัวระหว่าง 20,000 – 85,000 บาท/เดือน
การศึกษาโดยเฉลี่ยระดับปริญญาตรี
มีความสนใจในความเคลื่อนไหวของข่าวในวงการบันเทิงทั้งในส่วนของ ภาพยนตร์ ละคร เพลง
ธุรกิจบันเทิง ข่าวสังคม ฯลฯ

ผู้อ่านสามารถหาซื้อนิตยสารและหนังสือพิมพ์รายวันบันเทิงได้จาก 2 วิธีคือเป็นสมาชิกประจำ
และสามารถซื้อได้จากแผงหนังสือทั่วไป โดยผ่านระบบตัวแทนจำหน่าย

2.  ตัวแทนจำหน่าย

บริษัทฯวางแผนการจัดจำหน่ายนิตยสาร “FRONT” “FAME” “BOSS” และหนังสือพิมพ์บันเทิงรายวัน
“ดาราเดลี่” ทั่วประเทศผ่านบริษัทตัวแทนจำหน่ายชั้นนำ
เพื่อเพิ่มความมั่นใจของลูกค้าในเรื่องความสะดวกในการจัดซื้อจัดหา
โดยมีสัดส่วนของการจัดจำหน่ายในเขตกรุงเทพฯและปริมณฑลอยู่ที่ประมาณร้อยละ 70
และส่วนที่เหลืออีกร้อยละ 30 จะกระจายออกสู่ต่างจังหวัด

3) ลูกค้าโฆษณา ได้แก่

-   บริษัทโฆษณา (Agency)

-   บริษัทเจ้าของสินค้า (Direct Customer)

การขายโฆษณาในนิตยสาร “FRONT” “FAME” เป็นการขายผ่านบริษัทโฆษณาในสัดส่วนร้อยละ 70
และขายตรงกับบริษัทเจ้าของสินค้าในสัดส่วนร้อยละ 30

ในขณะที่การขายโฆษณาในนิตยสาร “BOSS” และหนังสือพิมพ์บันเทิงรายวัน “ดาราเดลี่”
เป็นการขายผ่านบริษัทโฆษณาในสัดส่วนร้อยละ 50 และขายตรงบริษัทเจ้าสินค้าในสัดส่วนร้อยละ 50

3.2.3.2.2 ภาวะการแข่งขัน

1.  มูลค่าตลาดโฆษณาของสื่อสิ่งพิมพ์และแนวโน้มการเติบโต

มูลค่าตลาดโฆษณาของสื่อสิ่งพิมพ์ รวมทั้งสิ้น 24,151 ล้านบาท หรือคิดเป็นสัดส่วนร้อยละ 28.71
ของมูลค่ารวมของตลาดโฆษณาปี 2547 ซึ่งมีมูลค่าเท่ากับ 84,139 ล้านบาท

ในปี 2548 ตลาดสื่อหนังสือพิมพ์ได้เติบโต 0.72% และมีมูลค่าถึง 18,159
ล้านบาทหรือคิดเป็นสัดส่วน ร้อยละ 20.42 ของมูลค่าตลาดรวมโฆษณาซึ่งมีมูลค่าเท่ากับ 88,931
ล้านบาท ในขณะที่สื่อนิตยสารได้เติบโตถึง 8.45% และมีมูลค่าถึง 6,638 ล้านบาท
หรือคิดเป็นสัดส่วนร้อยละ 7.47 จากมูลค่าตลาดรวมโฆษณาในปีเดียวกัน*

สำหรับตลาดสื่อนิตยสารมีมูลค่า 6,091 ล้านบาท หรือคิดเป็นสัดส่วนร้อยละ 7
ของมูลค่ารวมของตลาดโฆษณาปี 2548 ซึ่งมีมูลค่าเท่ากับ 87,017 ล้านบาท ในปี 2549
ตลาดสื่อนิตยสารคาดว่าจะเติบโต 10 % และมีมูลค่าถึง 6,700 ล้านบาทหรือคิดเป็นสัดส่วน ร้อยละ
7% ของมูลค่าตลาดรวมโฆษณาซึ่งคาดว่ามีมูลค่าเท่ากับ 95,718 ล้านบาท

*จากการสำรวจข้อมูลโดย Nielsen Media Research: 10 ธันวาคม 2548

ตลาดสิ่งพิมพ์ประเภทนิตยสารมีแนวโน้มการเติบโตอย่างต่อเนื่อง
ในทุกๆปีจะมีหนังสือใหม่เปิดตัวเพิ่มขึ้นเรื่อยๆ เนื่องจากเม็ดเงินโฆษณาในตลาดที่สูงเป็นอันดับ 4
(รองจากสื่อโทรทัศน์, วิทยุ และหนังสือพิมพ์ ตามลำดับ)
ทำให้มีผู้ประกอบการหลายรายต้องการเข้ามาในตลาดเพื่อชิงส่วนแบ่งดังกล่าว
โดยแต่ละรายจะมีจุดขายและกลุ่มผู้อ่านเป้าหมายของตนเอง
ทำให้ผู้ประกอบการรายเดิมต้องพัฒนาคุณภาพของงาน
และรักษาฐานลูกค้าด้วยการนำเสนอเนื้อหาและปรับเปลี่ยนรูปแบบให้ทันกับสถานการณ์ตลาด
นอกจากนี้ยังครอบคลุมถึงการมีกิจกรรมในเล่มร่วมกับผู้อ่าน อาทิ การชิงรางวัล ของแถมของแจก
ซึ่งกิจกรรมต่างๆที่บริษัทฯได้จัดขึ้นเพื่อประชาสัมพันธ์และสร้างความใกล้ชิดกับผู้อ่านที่ผ่านมา
มีทั้งการจัดทำ workshop, การออก roadshow ไปตามอาคารสำนักงานขนาดใหญ่
ซึ่งถือว่าเป็นกิจกรรมที่ได้รับผลการตอบรับจากกลุ่มลูกค้าเป็นอย่างดี และการสร้างฐานลูกค้าใหม่นั้น
จะต้องมีการปรับปรุงคุณภาพ รูปแบบของหนังสือให้สอดคล้องกับความต้องการของผู้อ่าน
หรือการสร้างมูลค่าเพิ่มมากกว่าความคาดหวังของลูกค้า อาทิ การจัดกิจกรรมส่งเสริมการขาย
การทำให้หนังสือพิมพ์หรือนิตยสารเข้าไปอยู่ในชีวิตประจำวันที่ขาดไม่ได้ของกลุ่มผู้อ่านเป้าหมาย
โดยผ่านกระบวนการทางการโฆษณา และการตลาดอย่างต่อเนื่อง

2.  ผู้ประกอบการและส่วนแบ่งตลาด

ผู้ประกอบการนิตยสารผู้หญิงมีจำนวนมากรายในปัจจุบัน
ประกอบด้วยรายใหญ่ที่มีหนังสือในสังกัดจำนวนมาก มีโรงพิมพ์เป็นของตนเอง
และรายอิสระอื่นๆอีกเป็นจำนวนมาก

3.  แนวโน้มภาวะการแข่งขัน

จากผลการสำรวจของ บริษัท ซีเอ็ดยูเคชั่น จำกัดในระหว่างปี 2548
พบว่านิตยสารผู้หญิงของต่างประเทศกำลังได้รับความนิยมเป็นอย่างมาก
เนื่องจากการผ่านการทำตลาดมาแล้วจากต่างประเทศ
และมีรูปแบบกลยุทธ์ทางการตลาดที่ประสบความสำเร็จ
จึงทำให้ใช้ระยะเวลาในการสร้างความนิยมสั้นกว่านิตยสารใหม่อื่นๆ ทั้งนี้คาดว่าในปี 2549
จะมีนิตยสารออกใหม่โดยประมาณถึง 50 เล่ม

สำหรับตลาดหนังสือพิมพ์บันเทิงรายวันมีการแข่งขันที่ไม่สูงมากนัก
เนื่องจากการจัดทำหนังสือพิมพ์บันเทิงนั้นต้องอาศัยความชำนาญและประสบการณ์ที่สูงในการทำข่าว
การวางรูปแบบหนังสือรวมทั้งการนำเสนอข่าวที่ตรงกับความต้องการของผู้อ่าน
นอกจากนี้ต้องใช้เงินลงทุนที่สูงกว่าธุรกิจของนิตยสาร ซึ่งยังมีแนวโน้มแข่งขันสูงอย่างต่อเนื่อง
โดยเฉพาะการซื้อนิตยสารหัวนอก
และใช้รูปแบบความสำเร็จจากต่างประเทศมาปรับให้เข้ากับคนอ่านที่เป็นคนไทย

3.2.3.2.3 การจัดหาผลิตภัณฑ์หรือบริการ

3.2.3.2.3.1 การจัดให้ได้มาซึ่งผลิตภัณฑ์เพื่อจำหน่าย

ในการผลิตสิ่งพิมพ์ประเภทหนังสือพิมพ์บันเทิงรายวัน และนิตยสารรายเดือนนั้น
ประกอบด้วยหน่วยงานผู้รับผิดชอบใน 2 ขั้นตอนหลัก คือ ขั้นตอนการจัดหาคัดเลือกเนื้อหา
เพื่อจัดเรียงลงในเล่ม และขั้นตอนการ พิมพ์เป็นรูปเล่ม สำหรับขั้นตอนการจัดหาคัดเลือกเนื้อหานั้น
บริษัทฯมีทีมบรรณาธิการที่มีประสบการณ์สูงเป็นผู้ทำการวางโครงเรื่อง หรือประเด็นที่น่าสนใจ
และทันเหตุการณ์ คัดสรรเรื่องและวางรูปแบบเล่ม รวมทั้งการคัดเลือกนักเขียนมีชื่อ
ตลอดจนผู้ทรงคุณวุฒิในสาขาอาชีพเฉพาะด้าน มาเขียนคอลัมน์ภายในเล่ม

ส่วนขั้นตอนการพิมพ์จะเป็นการส่งงานให้โรงพิมพ์ภายนอกรับเหมาจัดการ
โดยผ่านการเสนอราคาจ้างเหมาคิดรวมต้นทุนค่ากระดาษ ค่าจ้างพิมพ์งาน

3.2.3.2.3.2 ผลกระทบต่อสิ่งแวดล้อม

-ไม่มี-

 3.3 ธุรกิจผลิตภาพยนตร์และงานรับจ้างผลิต

3.3.1 ธุรกิจผลิตภาพยนตร์

3.3.1.1 ลักษณะผลิตภัณฑ์หรือบริการ

การประกอบธุรกิจภาพยนตร์มีลักษณะเด่นของธุรกิจ พอสรุปได้ 5 ประการดังนี้

1.  ต้นทุนการสร้างและค่าใช้จ่ายในการโปรโมทภาพยนตร์แต่ละเรื่องไม่เท่ากัน
    จะแปรผันตามประเภทและขนาดของภาพยนตร์ โดยเฉลี่ยอยู่ที่ระดับเรื่องละ 15-50 ล้านบาท
    สำหรับต้นทุนผลิต และประมาณ 15-20 ล้านบาทโดยเฉลี่ยสำหรับค่าใช้จ่ายในการ โปรโมท

2.  ต้นทุนผลิตส่วนใหญ่ประมาณร้อยละ 60-70 เป็นค่าใช้จ่ายในการถ่ายทำซึ่งใช้เวลาประมาณ
    3-4 เดือน และขั้นตอนในห้องแล็ปใช้เวลาประมาณ 2 เดือน

3.  การขายงานภาพยนตร์ จะเริ่มจากการขาย Pre-Sale
    คือการขายสิทธิ์ให้แก่สายหนังต่างจังหวัด วีซีดี, ดีวีดี
    และการขายสิทธิ์ในการแพร่ภาพทางเคเบิลทีวี สถานีโทรทัศน์ฟรีทีวี
    และการขายสิทธิ์ให้ต่างประเทศ

4.  รายได้จากการเข้าฉายในโรงภาพยนตร์ในระบบส่วนแบ่ง (Sharing)
    จากค่าบัตรเข้าชมภาพยนตร์ในเขตกทม. และปริมณฑลปัจจุบันอัตราส่วนแบ่งอยู่ที่ร้อยละ 50

5.  รายได้จากการนำภาพยนตร์ที่ออกจากโรงภาพยนตร์ไปบรรจุลงแผ่น วีซีดี และ ดีวีดี
    ซึ่งถ้าหากภาพยนตร์เรื่องนั้นๆ ได้รับความนิยมมากตอนที่ฉายในโรงภาพยนตร์ ยอดขาย วีซีดี
    และดีวีดี ก็จะสูงตามไปด้วย

ที่ผ่านมากลุ่มอาร์ เอสมีเป้าหมายในการเป็นผู้นำในธุรกิจภาพยนตร์
โดยมีแผนที่จะผลิตภาพยนตร์อย่างต่อเนื่อง ด้วยความพร้อมในทุกด้านทั้งเงินทุน นักแสดง
และทีมงานผลิตที่มีความชำนาญในการผลิตงานภาพยนตร์และประสบการณ์ในการประเมินตลาดภาพยนตร์
เป็นปัจจัยสำคัญที่ทำให้ผลงานภาพยนตร์ของกลุ่มฯ ได้รับความนิยมตลอดมา

3.3.1.2 การตลาดและภาวะการแข่งขัน

3.3.1.2.1 การตลาด

ก.กลยุทธ์การตลาด

1) กลยุทธ์การนำเสนอผลงานคุณภาพและตรงตามรสนิยมของตลาด

ในการผลิตงานภาพยนตร์ และงานละคร กลุ่มอาร์ เอสให้ความสำคัญกับทุกขั้นตอนของการผลิต
เริ่มจากทีมงานทำการศึกษาประเมินเหตุการณ์สภาพตลาดและรสนิยมของตลาดผู้ชมในขณะนั้น
และเมื่อได้โครงเรื่องที่เหมาะสมจะเป็นขั้นตอนการเขียนบท
กำหนดตัวนักแสดงและกระบวนการถ่ายทำ
การตัดต่อและการบันทึกเสียงด้วยความพิถีพิถันทำให้ผลงานที่ออกมามีคุณภาพและตรงกับความนิยมของผู้ชม

2) กลยุทธ์ความต่อเนื่อง

ด้วยประสบการณ์ในธุรกิจอันยาวนานกว่า 25 ปี ทำให้กลุ่มอาร์ เอสตระหนักดีว่า
ความต่อเนื่องเป็นกลยุทธ์ที่สำคัญที่จะทำให้เกิดความมั่นใจและความไว้วางใจจากบริษัทคู่ค้าอันได้แก่เจ้าของสถานีโทรทัศน์
เจ้าของโรงภาพยนตร์ ผู้ประกอบการสายหนัง ผู้ประกอบการ Home Entertainment
และจากผู้ชม นอกจากนี้การทำธุรกิจที่ต่อเนื่องทำให้กลุ่มอาร์
เอสสามารถขยายการลงทุนในส่วนที่เกี่ยวเนื่องได้อย่างต่อเนื่อง เช่นการเพิ่มจำนวนทีมงานผลิต
การลงทุนในอุปกรณ์ถ่ายทำที่ทันสมัย และการทำการตลาดที่ต่อเนื่อง

3) กลยุทธ์การนำเทคโนโลยีทันสมัยมาใช้เพื่อพัฒนางาน

เช่นการนำระบบถ่ายทำใหม่ล่าสุดในระบบดิจิตอลมาใช้ในการถ่ายทำภาพยนตร์เป็นครั้งแรกและเป็นรายแรกในประเทศไทย
ช่วยพัฒนาคุณภาพงานให้สูงขึ้นในขณะที่ประหยัดต้นทุนการถ่ายทำ
และลดต้นทุนค่าฟิล์มซึ่งเป็นวิธีการถ่ายทำแบบเดิม

ข.ลักษณะลูกค้าและกลุ่มลูกค้าเป้าหมาย

  1) กลุ่มลูกค้าภาพยนตร์

ลูกค้าหลักได้แก่ โรงภาพยนตร์ สายหนังต่างจังหวัด สถานีโทรทัศน์ประเภทฟรี ทีวี เคเบิลทีวี
ผู้ประกอบการโฮมเอนเตอร์เทนเมนต์ และผู้ซื้อสิทธิ์ในตลาดต่างประเทศ

ข.ช่องทางการจำหน่าย

1) ช่องทางการจำหน่ายภาพยนตร์มี 5 ช่องทางดังนี้

1.  สายหนังต่างจังหวัด

2.  ผู้ประกอบการโทรทัศน์ทั้งเคเบิลทีวี และฟรีทีวี

3.  ผู้ชมภาพยนตร์ในโรงภาพยนตร์ในเขตกรุงเทพและปริมณฑล

4.  ผู้ประกอบการธุรกิจโฮมเอนเตอร์เทนเมนต์ ในรูปแบบของ วีดีโอ วีซีดี ดีวีดี

5.  ผู้ซื้อสิทธิ์ในตลาดต่างประเทศ

 3.3.1.2.2 ภาวะการแข่งขัน

 ก.มูลค่าตลาดภาพยนตร์และแนวโน้มการเติบโต

ตลาดภาพยนตร์ในปี 2548 ที่ผ่านมามีมูลค่าประมาณ 3,100 ล้านบาท โดยลดลงจากปี 2547
ประมาณ 300 ล้านบาท สำหรับภาพยนตร์ไทยมีมูลค่าประมาณ 1,100
ล้านบาทจากภาพยนตร์ที่ออกฉาย 37 เรื่อง เติบโตกว่าปีก่อน 260 ล้านบาท หรือร้อยละ 24
และมีจำนวนภาพยนตร์ที่เข้าน้อยกว่าถึง 9 เรื่อง

ในส่วนของอาร์ เอสมีภาพยนตร์ออกฉายทั้งสิ้น 5 เรื่องในปี2548
และมีอัตรารายได้เพิ่มขึ้นกว่าปีก่อน ร้อยละ 25

ตารางมูลค่าตลาดภาพยนตร์

  ---------------------------------- ------------ ------------ -----------
                                     2546         2547         2548

  ภาพยนตร์ไทย                         920          840          1,100

  ภาพยนตร์ Hollywood                  2,200        2,400        1,880

  ภาพยนตร์ต่างประเทศอื่นๆ                212          176          120

                                     3,332        3,416        3,100
  ---------------------------------- ------------ ------------ -----------

ที่มา : บริษัทฯ และบริษัทตัวแทนจำหน่ายภาพยนตร์

ข. ผู้ประกอบการภาพยนตร์

ผู้ประกอบการภาพยนตร์ไทยรายใหญ่ที่มีผลงานสร้างอย่างต่อเนื่องในปัจจุบันมีจำนวน 5
รายหลักได้แก่ กลุ่มอาร์ เอส มงคลฟิล์ม ไฟว์สตาร์ พระนครฟิล์มและ จีทีเอช
โดยหากพิจารณาจากยอดรายได้เครือโรง บริษัทฯ คาดว่า
น่าจะมีส่วนแบ่งการตลาดอยู่ที่ประมาณอันดับสาม

ค. แนวโน้มภาวะการแข่งขัน

บริษัทฯ ประเมินภาวะการแข่งขันของธุรกิจภาพยนตร์ไทยในปี 2549 น่าจะเป็นไปในทางที่ดีขึ้นกว่าปี
2548 เนื่องจากปีที่ผ่านผู้ชมภาพยนตร์ให้ความสนใจภาพยนตร์ไทยมากขึ้น
โดยเห็นได้จากมีภาพยนตร์ไทยทำรายได้เกินกว่า 100 ล้านบาทถึง 3 เรื่อง และทำรายได้เกินกว่า
70 ล้านบาท อีก 3 เรื่อง ซึ่งเป็นสถิติใหม่ที่ไม่เคยเกิดขึ้นมาก่อน
ในส่วนสภาวะที่ผู้ผลิตจะต้องระมัดระวังกันมากขึ้น และให้ความสำคัญอีกประการหนึ่ง คือ
ช่วงเวลาการนำภาพยนตร์ออกฉายเนื่องจากปีที่ผ่านมาประสบปัญหาภาพยนตร์ไทยเข้าฉายพร้อมกัน 2
หรือ 3 เรื่อง ผู้ชมภายนตร์มักจะเลือกชมเพียงเรื่องใดเรื่องหนึ่งเท่านั้น
และมีผลมาจากมีภาพยนตร์รอฉายในสัปดาห์ถัดไปอีกหลายเรื่องทำให้รอบฉายลดลงอย่างรวดเร็วถ้าหากภาพยนตร์เรื่องนั้นๆไม่ทำรายได้
นอกจากนี้แล้ว
เชื่อว่าผู้ผลิตจะพยายามขยายช่องทางการจำหน่ายออกสู่ตลาดต่างประเทศมากขึ้นอันสืบเนื่องมาจากการประสบความสำเร็จของภาพยนตร์ไทยหลายๆ
เรื่องในตลาดต่างประเทศ ประกอบกับปัญหาจากตลาดภายในประเทศดังได้กล่าวแล้วข้างต้น

 3.3.1.3 การจัดหาผลิตภัณฑ์หรือบริการ

 3.3.1.3.1 การจัดให้ได้มาซึ่งผลิตภัณฑ์เพื่อจำหน่าย

ด้วยโครงสร้างธุรกิจภาพยนตร์ที่วางไว้ของกลุ่มอาร์
เอสทำให้การประกอบธุรกิจภาพยนตร์ดำเนินไปอย่างมีศักยภาพ กลุ่มอาร์
เอสการสร้างภาพยนตร์ดำเนินการโดยทีมงานของบริษัทย่อยของกลุ่ม
และได้รับการสนับสนุนด้านเครื่องมือและอุปกรณ์ในการถ่ายทำจากบริษัท อาร์.เอส. สตูดิโอ จำกัด
ทำให้แผนงานการผลิตภาพยนตร์ของกลุ่มดำเนินไปอย่างราบรื่น

ในด้านการสรรหานักแสดงนั้น บริษัทฯ มีนโยบายการสรรหาที่เป็นอิสระ
สามารถวางตัวนักแสดงจากนอกสังกัดอาร์ เอสได้ ทั้งนี้ขึ้นอยู่กับความเหมาะสมของ Character
ของนักแสดงกับบทภาพยนตร์แต่ละเรื่อง
สำหรับการสรรหาผู้กำกับภาพยนตร์ที่ผ่านมานอกจากการร่วมงานกับผู้กำกับภาพยนตร์มืออาชีพที่มีชื่อเสียง
กลุ่มอาร์
เอสได้ผลิตผู้กำกับใหม่จากบุคลากรภายในที่มีแนวคิดสร้างสรรค์เพื่อเสนองานภาพยนตร์ที่มีรูปแบบใหม่ๆ
ไม่ซ้ำแนวตลาดเดิม ทำให้งานภาพยนตร์ของกลุ่มอาร์ เอสเป็นที่น่าติดตามของผู้ชมภาพยนตร์ตลอดมา
และเนื่องด้วยการดำเนินแผนงานผลิตภาพยนตร์ที่ต่อเนื่องทำให้บุคลากรด้านต่างๆ อันได้แก่
ผู้เขียนบทภาพยนตร์ ผู้กำกับภาพยนตร์ นักแสดง
และทีมงานผลิตให้ความสำคัญติดตามและสนใจเข้าร่วมงานกับกลุ่มฯ อย่างต่อเนื่อง

การผลิตแต่ละเรื่องนั้น จะใช้เวลาในการลงทุนสร้างรวมประมาณ 8-10 เดือน
ประกอบด้วยช่วงแรกประมาณ 3-4 เดือน เป็นขั้นตอนของการเตรียมงานเริ่มตั้งแต่การคัดเลือก
พัฒนาบท และเขียนบทภาพยนตร์ เมื่อบทเรียบร้อย ขั้นตอนต่อไปเป็นการคัดเลือกนักแสดง
เตรียมคิวถ่ายทำ และวางแผนด้านสถานที่และอุปกรณ์การถ่ายทำทั้งหมด
เมื่อทุกอย่างพร้อมจะเริ่มเปิดกล้องทันทีและใช้ระยะเวลาโดยประมาณ 3-4
เดือนจนงานถ่ายทำแล้วเสร็จ จากนั้นเป็นขั้นตอนในห้องตัดต่อ ซึ่งใช้เวลาโดยประมาณ 2 เดือน
ก่อนจะกำหนดวันเข้าฉายในโรงภาพยนตร์ บริษัทฯ
จะวางแผนการตลาดสินค้าโดยการทำโฆษณาประชาสัมพันธ์ล่วงหน้าประมาณ 2
เดือนเพื่อให้ลูกค้าผู้ชมรับทราบข่าวสาร

 3.3.1.3 ผลกระทบต่อสิ่งแวดล้อม

-ไม่มี-

3.3.2 ธุรกิจรับจ้างผลิตละครโทรทัศน์และอื่นๆ

ปัจจุบันกลุ่มอาร์ เอสได้รับความไว้วางใจจากสถานีโทรทัศน์ และบริษัทผู้ว่าจ้างอื่นๆ
โดยที่ผ่านมาผลงานการผลิตละครได้เสนอผ่านช่องดังนี้ ช่อง 3 ช่อง 7 และช่อง 9
ให้ทำการผลิตละครส่งสถานีเพื่อออกอากาศในช่วงเวลา Prime time ได้แก่ละครก่อนข่าว
และละครหลังข่าวภาคค่ำ โดยมีรายได้เป็นค่าจ้างผลิตละครในลักษณะเหมาจ่ายต่อเรื่อง
จำนวนละครที่รับจ้างผลิตให้สถานีและออกอากาศเฉพาะในปี 2548 ที่ผ่านมารวมทั้งสิ้น 8 เรื่อง
ได้แก่

  ------------------------------------------------------------------------
  สถานี     ชื่อเรื่อง                 นักแสดงนำ
  -------- ---------------------- ----------------------------------------
  ช่อง 3    ฮอยอันฉันรักเธอ           วรเวช ดานุวงศ์, เจนี่ เทียนโพธิ์สุวรรณ

  ช่อง 3    สุภาพบุรุษตีนควาย          จักรินทร์ ศิลป์ชัยกิจ, เพชรลดา เทียมเพ็ชร

  ช่อง 3    ย.ยักษ์ยอดยุ่ง             นีโน่ เมทนี, โอ วรุฒ, ธิญาดา พรรณบัว

  ช่อง 3    รักของนายดอกไม้          ศรราม เทพพิทักษ์, เจนี่ เทียนโพธิ์สุวรรณ

  ช่อง 3    มนต์รักล็อตเตอรี่           วรเวช ดานุวงศ์, ทักษอร ภักดิ์สุขเจริญ

  ช่อง 7    รักวันละนิด               รพีภัทร์ เอกพันธ์กุล, ภุมวารี ยอดกมล

  ช่อง 7    รักนิด ๆ ต้องซิทอัพ         นวพล ภูวดล, สุฐิตา เรืองรองหิรัญญา

  ช่อง 7    บันทึกรักของบุญลือ          รพีภัทร์ เอกพันธ์กุล, คีตภัทร อันติมานนท์
  ------------------------------------------------------------------------

การรับจ้างผลิตอื่นๆ

งานรับจ้างผลิตอื่นๆ ประกอบด้วย งานรับจ้างผลิตให้โครงการราชการ ซึ่งเป็นงานที่บริษัทฯ
เข้าไปสนับสนุนงานให้กับหน่วยงานราชการ ในลักษณะของการจัดกิจกรรม
และการประชาสัมพันธ์ต่างๆ โดยมีผลงานโดดเด่นในปีที่ผ่านมาอย่างต่อเนื่อง เช่น
โครงการของกรุงเทพมหานคร, การจัดแสดงดนตรีในสวน 2548, โครงการโรงเรียนอัจฉริยะ,
โครงการ Andaman Count Forward, โครงการมือสะอาดปราศจากโรค, การรณรงค์
“ใบกำกับภาษีมีรางวัล” ฯลฯ, งานรับจ้างผลิตภาพยนตร์โฆษณาของการกีฬาแห่งประเทศไทย ชุด
“เจ้าหญิง” และงานรับจ้างผลิตกิจกรรมต่างๆ

3.3.2.1 การตลาดและภาวะการแข่งขัน

3.3.2.1.1 การตลาด

 ก.กลยุทธ์การตลาด

1) กลยุทธ์การนำเสนอผลงานคุณภาพและตรงตามรสนิยมของตลาด

ในการผลิตงานละคร กลุ่มอาร์ เอสให้ความสำคัญกับทุกขั้นตอนของการผลิต
เริ่มจากทีมงานทำการศึกษาประเมินเหตุการณ์สภาพตลาดและรสนิยมของตลาดผู้ชมในขณะนั้น
และเมื่อได้โครงเรื่องที่เหมาะสมจะเป็นขั้นตอนการเขียนบท
กำหนดตัวนักแสดงและกระบวนการถ่ายทำ
การตัดต่อและการบันทึกเสียงด้วยความพิถีพิถันทำให้ผลงานที่ออกมามีคุณภาพและตรงกับความนิยมของผู้ชม

2) กลยุทธ์ความต่อเนื่อง

ด้วยประสบการณ์ในธุรกิจอันยาวนานกว่า 25 ปี ทำให้กลุ่มอาร์ เอสตระหนักดีว่า
ความต่อเนื่องเป็นกลยุทธ์ที่สำคัญที่จะทำให้เกิดความมั่นใจและความไว้วางใจจากบริษัทคู่ค้าอันได้แก่
เจ้าของสถานีโทรทัศน์ เจ้าของโรงภาพยนตร์ ผู้ประกอบการสายหนัง ผู้ประกอบการ Home
Entertainment และจากผู้ชม นอกจากนี้การทำธุรกิจที่ต่อเนื่อง ทำให้กลุ่มอาร์
เอสสามารถขยายการลงทุนในส่วนที่เกี่ยวเนื่องได้อย่างต่อเนื่อง เช่นการเพิ่มจำนวนทีมงานผลิต
การลงทุนในอุปกรณ์ถ่ายทำที่ทันสมัย และการทำการตลาดที่ต่อเนื่อง

3) กลยุทธ์การนำเทคโนโลยีทันสมัยมาใช้เพื่อพัฒนางาน

เช่นการนำระบบถ่ายทำใหม่ล่าสุดในระบบดิจิตอลมาใช้ในการถ่ายทำภาพยนตร์เป็นครั้งแรกและเป็นรายแรกในประเทศไทย
เพื่อช่วยพัฒนาคุณภาพงานให้สูงขึ้นในขณะที่ประหยัดต้นทุนการถ่ายทำ
และลดต้นทุนค่าฟิล์มซึ่งเป็นวิธีการถ่ายทำแบบเดิม

ข.ลักษณะลูกค้าและกลุ่มลูกค้าเป้าหมาย

  1) กลุ่มลูกค้าว่าจ้างผลิต ละคร

ปัจจุบันได้แก่ สถานีโทรทัศน์ไทยทีวีสี ช่อง 3 สถานีโทรทัศน์กองทัพบกช่อง 5
สถานีโทรทัศน์สีกองทัพบกช่อง 7 สถานีโทรทัศน์ช่อง 9 และสถานีโทรทัศน์ไอทีวี

 ค.ช่องทางการจำหน่าย

1) ช่องทางการเสนองานรับจ้างผลิตละคร

เป็นการทำงานต่อเนื่องกับสถานีโทรทัศน์
และบริษัทผู้ว่าจ้างหลังจากได้รับความไว้วางในในการผลิตงานคุณภาพและทันเวลาส่งงานตามที่กำหนด

 3.3.2.2 การจัดหาผลิตภัณฑ์หรือบริการ

 3.3.2.2.1 การจัดให้ได้มาซึ่งผลิตภัณฑ์เพื่อจำหน่าย

ในการผลิตรายการและละครโทรทัศน์ ของกลุ่มอาร์
เอสโดยส่วนใหญ่เป็นการบริหารทรัพยากรที่มีอยู่ในบริษัทฯ และบริษัทย่อย
ทั้งในด้านของบุคลากรได้แก่ ดารานักแสดง ผู้ดำเนินรายการ (พิธีกร) ในสังกัดของบริษัทฯ
และทีมงานผลิตรายการ ผลิตละคร ซึ่งเป็นบุคลากรของ 7 บริษัทย่อย
และในด้านของเครื่องมือและอุปกรณ์ ได้แก่ สตูดิโอ (โรงถ่ายทำ) กล้อง อุปกรณ์ในการถ่ายทำ
ห้องตัดต่อภาพและเสียง เป็นการเช่าจากบริษัท อาร์.เอส. สตูดิโอ จำกัด
อีกบริษัทย่อยหนึ่งในกลุ่มอาร์ เอส ทั้งนี้มีบางกรณีที่อาจจะมีการใช้บุคลากรภายนอก เช่น ดารา
นักแสดง ที่ไม่อยู่ในสังกัด ทั้งนี้เพื่อความเหมาะสมของเนื้อหา ในส่วนของเวลาออกอากาศนั้น
บริษัทฯ มีทีมงานสร้างสรรค์ที่จะคิดหารูปแบบรายการใหม่ๆ ที่น่าสนใจเพื่อไปนำเสนอให้กับสถานี
เพื่อการตัดสินใจอย่างสม่ำเสมอ

 3.3.2.3 ผลกระทบต่อสิ่งแวดล้อม 

  - ไม่มี –

3.4 ธุรกิจรับจ้างผลิต

3.4.1 ลักษณะผลิตภัณฑ์หรือบริการ

จากอัตราการขยายตัวของธุรกิจสื่อโฆษณาภายในประเทศที่เพิ่มสูงขึ้นอย่างรวดเร็ว และต่อเนื่อง
และลูกค้าส่วนใหญ่เริ่มหันมาให้ความสนใจในการใช้เครื่องมือทางการตลาด
เพื่อประชาสัมพันธ์สินค้าให้เข้าถึงกลุ่มลูกค้าได้อย่างทั่วถึง
ทำให้มีบริษัทต่างๆมากมายเกิดขึ้นมาเพื่อรองรับความต้องการของลูกค้ากลุ่มนี้ และสำหรับอาร์
เอสที่ดำเนินธุรกิจอยู่ในวงการอยู่แล้วได้เล็งเห็นโอกาสในการหารายได้จากตลาดนี้เช่นเดียวกัน
โดยพยายามจะสร้างจุดแข็ง และเพิ่มทางเลือกใหม่ๆให้กับลูกค้า ประกอบกับตลาดโฆษณาที่ใช้
Computer Graphic (CG) และ Visual Effect ภายในประเทศยังมีน้อย
แต่มีศักยภาพในการหารายได้ค่อนข้างสูง

ดังนั้นในปี 2547 ที่ผ่านมา อาร์ เอส จึงได้จัดตั้งบริษัท บลู แฟร์รี่ จำกัด ขึ้นมา
นอกเหนือจากการเป็นบริษัทน้องใหม่ในวงการ Computer Graphic (CG) แล้ว บลู
แฟร์รี่ยังสร้างสรรค์ผลงานทางด้าน Visual Effects, Computer Graphic (CG)
Animation และ Motion Graphic
ให้กับลูกค้าที่มีความต้องการด้วยประสบการณ์การทำงานที่สะสมมานานกว่า 10
ปีก่อนที่จะก่อตั้งเป็นบริษัท และได้สนองตอบความต้องการของลูกค้าแบบครบวงจรมากขึ้น
ด้วยการเปิดตลาดภาพยนตร์ที่มี effect shot
นับตั้งแต่การให้คำปรึกษาและแนะนำทางด้านการออกแบบ, บริการออกแบบ, ควบคุมการผลิต
ตลอดจนถึงขั้นตอนการทำ Computer Graphic (CG) และ Visual Effect
นอกจากนี้ยังพัฒนาศักยภาพของบริษัทเพิ่มเติมด้วยการรับผลิตงานเกี่ยวกับการ์ตูน Character และ
Content สำหรับสินค้าประเภทภาพยนตร์ของอาร์ เอสด้วย

ตัวอย่างผลงานที่ได้รับการตอบรับของบริษัท บลู แฟร์รี่ จำกัด อาทิ ภาพยนตร์ digital Sci-fi เรื่องแรกของประเทศไทย เรื่อง“ปักษาวายุ”, การ์ตูนรักษาสิ่งแวดล้อมเรื่อง “ต้นกล้า...ซู่ซ่าพลังเขียว”, ศิลปิน Cyber ตัวแรกของประเทศไทย “DDZ”, Short Animation เรื่อง There’s Always A Bigger Fish, MK Man งานโฆษณา Animation ทั้งเรื่องของ MK Suki, Music Video ของวงหิน เหล็ก ไฟ, น้องสุขใจ ของการท่องเที่ยวแห่งประเทศไทย และตัวอย่างผลงานทางด้านการกำกับและผลิตหนังโฆษณา เช่นโฆษณาของบริษัทต่อไปนี้ อาทิ AIS, One Two Call, Sony, Head & Shoulder, Clinic Clean & Clear, Brother, Nestle, 3K Battery, Johnson & Johnson, Kodomo, Sunsilk, Vitamilk, MTV, Fanta softdrink 

2.  การตลาดและภาวะการแข่งขัน

  3.4.2.1 การตลาด

ก. กลยุทธ์การตลาด

หลังจากที่บริษัทเปิดดำเนินงานและเริ่มรับงานเข้ามา
พบว่ามีได้รับการตอบรับเป็นอย่างดีจากลูกค้าและตลาด ซึ่งในปี 2548
บริษัทพยายามสร้างแบรนด์ให้มีความแข็งแกร่งมากยิ่งขึ้นโดยการจัดกิจกรรมทางการตลาด
เพื่อประชาสัมพันธ์ผลงานของบริษัท ซึ่งจะเน้นจุดยืนในทาง VFX
และร่วมมือกับพันธมิตรรายใหญ่ในการหาคนทำงานฝ่ายรับจ้างผลิตเพิ่มเติม
เพื่อรองรับงานที่มีการขยายตัวมากยิ่งขึ้น
และมีการติดตามผลในตลาดต่างประเทศที่ทางบริษัทได้ทำการติดต่อไว้ในงาน TAM 2006 และ
Silk Avenue 2005 ซึ่งนับว่าเป็นงานระดับนานาชาติของประเทศ
โดยบริษัทได้เข้าร่วมงานเพื่อประชาสัมพันธ์ผลงานของบริษัทที่ผ่านมา
และเป็นการนำเสนอผลงานให้เข้าถึงตัวลูกค้ามากยิ่งขึ้นด้วย นอกจากนี้ยังจัดเตรียมงาน Content
ของตนเองในปี 2548 เพื่อหาช่องทางการขายเพิ่มเติม โดยรับงานใน scope งานที่กว้างขึ้น อาทิ
การเป็นพันธมิตรกับ Absolute Impact เพื่อสร้าง Content ในจอ X3D

ข. ลักษณะลูกค้าและกลุ่มลูกค้าเป้าหมาย

เนื่องจากผลงานด้าน Computer Graphic (CG) และ Visual Effect
ยังเป็นการบริการในรูปแบบใหม่ของประเทศไทย ดังนั้นกลุ่มลูกค้าส่วนใหญ่จึงยังจำกัดเพียง
Production house และ Advertising agencies
บางรายที่ต้องการสร้างผลงานโฆษณาที่มีความแตกต่างโดยเฉพาะ บริษัทจึงต้องหางาน
เพิ่มเติมจากต่างประเทศ ซึ่งค่อนข้างเป็นที่นิยมและคุ้นเคยกันเป็นอย่างดีอยู่แล้ว
สำหรับผลงานทางด้าน Content บริษัทได้ร่วมมือกับพันธมิตรระหว่าง Co-Production
(Financing) ในต่างประเทศ และBuyer จากต่างประเทศ เพื่อหา line สำหรับการขาย
Content ของตัวเอง นอกจากนี้ทางบริษัทยังมีกลุ่มลูกค้าที่เป็นบริษัทผลิตภาพยนตร์
ที่ผลิตผลงานทางด้าน Film Title และสร้างสรรค์ Computer Graphic (CG) และ Visual
Effect Shot ให้กับภาพยนตร์ อาทิ อาร์ เอส ฟิล์ม, แกรมมี่ ไทย หับ (GTH), สหมงคลฟิล์ม,
ภาพยนตร์หรรษา, ไจแอนท์พิกเจอร์ และฟิล์มบางกอก

ค. ช่องทางการจำหน่าย

บริษัทพยายามเพิ่มช่องทางการจำหน่ายผลงานของบริษัท
โดยใช้กลยุทธ์การเข้าถึงลูกค้าโดยตรงอยู่ตลอด
เนื่องจากผลงานที่ผลิตออกมายังถือเป็นสินค้าใหม่ในตลาดโฆษณาและภาพยนตร์
ดังนั้นบริษัทจึงมีการออกบู้ธตามงาน Fair ต่างๆเพื่อแสดงตัวอย่างผลงาน Content
และมีทีมงานฝ่ายการตลาดเพื่อดำเนินงานด้านการตลาดให้มีความชัดเจนยิ่งขึ้น
และติดต่อประสานงานโดยตรงกับลูกค้า

  3.4.2.2 ภาวะการแข่งขัน

แม้ว่าตลาด Computer Graphic (CG) และ Visual Effect
จะเป็นตลาดใหม่และยังไม่เป็นที่รู้จักมากนักในระยะแรกๆ
แต่หลังจากที่บริษัทได้เริ่มผลิตและสร้างสรรค์ผลงานมาระยะหนึ่งแล้ว
พบว่าตลาดกลุ่มนี้มีความเจริญเติบโตอย่างรวดเร็วและมีการแข่งขันกันสูงมาก
ทั้งงานทางด้านการบริการและการขาย Content ให้กับลูกค้า และเนื่องจากยังมีบริษัทที่ทำเกี่ยวกับ
Computer Graphic (CG) และ Visual Effect ค่อนข้างน้อยในประเทศ
ทำให้มีโอกาสผลิตผลงานในตลาด Content
โดยเฉพาะอย่างยิ่งในตลาดต่างประเทศที่มีผลการตอบรับเป็นอย่างดี

 3.4.2.3 ผลกระทบต่อสิ่งแวดล้อม 

- ไม่มี -